url: =Beh bulphuh luatna ~ Gin Kam Lian :: ZOMI DAILY\nposted on 9 June 2015 at 4:59 pm UTC+9:30 Lomkholna: Ginkamlian, News, Zomi\nZomi it teng: Ih Minam sungah BEH ki thupit Ngaih sun in khang kan na hi in hoih veve hi. Leh lam pan en kik leng BEH pen ihpu te min hi ci hang a,Ih Pu te’n e leh Pu leh Pa na nei lo maw? Bang hun pan Ih Pu khat sung pan BEH ong kipan khia hiam? Tu a BEH Ih cih Ih Pu/ Pa ma in BEH kinei nai lo maw?\nBEH Ih bulphuh luat ciang in Zomi Te sungah angsung,Ko teng,Ko beh teng cih in ong zui pah in mipi lungsim neih ding zah ong nei saklo mawk thei hi.BEH Ih kici hang Ih pute zui in a khilkhil in ki om leuleu hamphat nang om mah leh zong ka BEH teng kici masa tuan lo in Ei bawng sung teng Ih Pu tu leh ta kici toto in ,kikhen toto Lai cih pen Ei misungah a om den hi.\nTua hi in BEH pen thupi mahmah in BEH Ih bulphuh lai teng mipi a ding cih mipi lungsim ong tawm ding hi.Khang kanna ding hoih hi.A taktak cileng dahna nopna, hamsatna Ih tuah ciang Ih BEH Te sang khangual khat Peuh in zong ong huh thei Zaw Lai hi.\nBEH thupi mah in ,Minam leh mipi lungsim ong kiam sak a hih teh Ngaih sut kik huai hi. BEH te kicici Napi BEH sungah ci mawh khat om leh zong Ei a BEH teng Ciin kipan pih cih zong tam lualo hi. BEH Pawi kibawl zel in hoih hi.\nTua Ih Neek leh dawn a beiteng tawh BEH sung laisiam sum neilo, Cina zato kah zolo khat huh huan Zaw leng hoih lo diam ?Ei BEH teng Ih cih luat teh Ih minam te Lak ah Dai/ Gamgi bawl bawl tawh kibang hi. Khang simna in Zang in Ei ZOMI teng mah cileng mipi lungsim khang zo pan ding hi. Kamlian\nPrevious: Singlamteh Ciaptehna: Kipatna leh Thupitna ~ Rev. Fr. Damian Dal\nNext: Rastriya SwayamSevak Sangh (RSS)\n10 June 2015 at 2:41 am\nAzah takhuai, Pu. Kamlian -aw ! Thangpi gen pen maan mahmah hi.Na lai at /suah te, khatvei tabeek simkik loin suah mawkmawk kei lete (Hong deihsak bek hiloin) hong deihpih ngeu -ngau ing. Beh thu pen; Nang abang dinmunte-in hong pulaakkei le ute a uthuai penpen thu-a ka tuat hi. (1)Leitungah, I nu I pa , I sanggam (Beh )te sa ‘nga ih kinai pihzawk kuamaw I gentheih ding ? Tuamah bangin,MINAM Sungah ei’ NAM sanga iki naipih zawk ding kua maw ? Ih gentheih ding leh ka gentheih ding ? (2) Na khat sem ding hilehang, ZOMI IT TENG ‘ ki ci pahpah nuam lai . Kua ahia Zomi itlo ci -a , mawh I puak saktheih ding ? A ki-It vive , .ki-it dan asiam nailo bek hihang. (3)Amaan takin cileeng, ka NAM ka thupi tuat mahbangin Pu -aw, Nang zongh, kong thupi tuat/ngaihsuna, Hicibang thusuahte-ah; Nang sese sa’gin na Sakol’nung zuite/na mawtaw’nung zuite khatpeuhin suahzaw genzaw leh hoihin a kilawm zaw tam, civenge ! Innteek’thusa acih danun, khua khatah; Taangko, Zuasaw’ cihbang danin e ! Tuhun leitung paidan hi, nacih lezongh maan veve. Zomi Party omsunh makaipi nahihteh, kacihna hisame. Parcel’hun hi-e, na cih lezong maan kawikawi. Ahi zongin, Me /Vote a hong ki khiatteh mi-te’n News-ah hong tangko khollo dinga ka upmawh man hi. Hizah cianga ih Nam aa dinga na nong sep manin,hithu hong at/gelh ngam ka hihmanin kipaakin ka aangtang mahmah hi. Cidamin Zomi te hong makaih zoden dingin ih biak Topa Pasian in hong ompih taheen.\nThang pi says\n9 June 2015 at 10:12 pm\nBeh ih cih pen,zomi hih na hong ki lang sak hi,zomi lo ten Beh nei lo hi veh aw,\nLeave a Reply to Thang pi Cancel reply


timestamp: atn

url: =MP te leh Budget vai ~ Gin Kam Lian :: ZOMI DAILY\nposted on 14 August 2017 at 7:42 pm Lomkholna: Ginkamlian, News, Politics, Zomi\nZomi it teng: 2008-Constitution dungzui a kibawl ih hluttaw ah MP ten Gambup Budget kigeel khalo in Budget geel komiti te geel teng Tamada in Pyidaungsu Hluttaw ah ong puak in, Hluttaw pan budget teng a sit kik ding komiti 15, kiphuan in komiti ten a mau kisehna Vuanyi zum te sum zek ding sazin en kik in khiap tuak te kikhiam cih dan hi.\nGam buppi budget pen MP ten ngetbeh theihna thu kineilo hi.Vuanyi zum pan State/Division a sum zek ding teng puaksuk uhi.Tua pan State/ Division cabinet in Myone zui in lampi, Tui, Sang, Zato lam cih dan in khenkhia uhi .ေက်း လက္/နတလ cih zong a tuam in sum ki zek leuleu hi, Pyine leh Tai MP ten sawk thei leh deih sak tuam a om leh tawm bang kiguang thei sam hi.\nHluttaw kum khat leh a lang ka kah na vuah Pyine/Tai MP te nget Pyidaungsu pan a kipia om nailo in Pyine/Tai MP te a puak te uh State/Tai Goverment in Pyidaungsu a kipuak dan hi.\nEi Tedim,Tonzang a ding Gentehna: Nakzang lei, Kattaya, Sang zato lampi pawl khat pen hluttaw pan ding in ki genlo in a zum vuah hawh in kam tawh kigen a ih ngah vive hi.Thu khat ah tulai tak Tedim zato a kisam OG leh vatzat ding te Myone Siavuan pipan a ngetna te ko MP in lai bawl kik in Vuanyi tung kipuak te hi.Tua man in Pyidaungsu Vuanyi pan Amyota MP Pu G K Lian ong puak mah bang in ci Tedim zato ah lai puak kik ngiat hi.\nHi teng dendon kong gelhna pen Development peuh mah ngen ta kei leng zong simankeng omsa bang dan in ong ki piapia hi. Solar, Tui vai cih te zong a geelna uh omsa ong pia uh hi a a van tam ngahlo ih hih teh deihsak zaw deuh khua te kipia masa phot hi, Sum leitawi huhna te zong kumsim khua sawm ta kipia hi in a ngah te ki piak behlo cih dan hi.\nMore: Zogam Budget leh MP ~ Pu Zo Tuang\nMP te piak theih lian pen Hluttaw zanpong sum myone khat Tengtul ki zek thei a khua khat a tam pen Teng sawmnga hi bek hi.VOZ na la unla na sim le uh teh a kisem te a kicing in kong khah khia uhi. A thupi ah internet leh viber mukhalo vote ong pia mipiin bel tel mahmah uhi. Lungdam, Kamlian\nPrevious: Malaysia gamsung thukikupna khatah buaina lianpi piang\nNext: Tuiciim leh mencim hangin India, Nepal, Bangladesh gamsung ah misi 165 phakhin\nZogam Zomite tung kihuh kipanpih ziading pulakna\nVice President: Myanmar gamsung ah Hotel saap tamman mahmahlai


url: =A ki taisan theilo itna ~ Thang Khan Dal :: ZOMI DAILY\nposted on 21 October 2014 at 11:24 am Lomkholna: Article, Biakna\nThumasa – Ei Khamtungah Pasian thu hong tuncil ih nuntakzia theih huaite leh Pasian thu hong puak te lungsim puakzia ih pulak nuam hi. Numei American Tuiphum Gamdang Misen kipawlna (The Women’s American Baptist Foreign Mission Society) in Kawlgam Bassein Misen sangah sia sem dingin 1883 kum in Laura L. Hardin hong puakkhia uhhi. Arthur E. Carson zong Missionary dingin 1886 December 13 in Yangon hong tung a, tua kha sung mah in Laura. L. Hardin tawh Bassein ah kiteeng uh hi.\nA nupa un Thatetmyo Asho mite lakah tawl khat na hong sep khit uh ciangin 2nd Feb 1899 ni-in Thayetmyo pan hong ding khia uh a, Haka khua 15th March 1899 in hong tung uhhi.Haka hong tun cil niun Carson zi-in haksa a sak na thu “It Huailo Itna” (Loving The Unlovely) cih thulu guan in a lai at, ama at bangin lek khia in kong pulak hi.\nIt Huailo Itna\nHaka ka tun masak nitak uh ka tuah ka muh khak thu kum 100 bang nungta in ka teek ka guai zongin ka mangngilh ngei kei ding hi. Ka vanpua ka kulite uh dinmun niam pente uhhi a,Haka tung le ung dinmun sangin a siangtho a deih huai zaw deuh mukha dingin lam tawntung ah kei leh kei ka ki hehnem hi. Mikang khat a zi hong tonpih in hong pai ding hi cih ko tunma in thu na thang khin hi.\nA mau mikang nupi mungeilo uh a,khua kim khua pam pan hong en dingin hong kikhawm ngeingai uhhi. Kei pen nipi kal tam sim khat van lahkhiat (exhibition) bang dan ka hihi. Kei en ding in mualtung mun khempeuh pan hong pai uhhi.Ka ha tang khat suai tawh ka tuam ahihi. A maute’n hi bang dan mu ngeilo uh ahih manin a thupi a tuam pian in ngaih sun uh a,mu naum mahmah uhhi. Amaute hong muak hong hopih masak na uh kammal pen,”Tonu kam kainla na sumngoha hong en sakin” cih a hihi.\nKa tun ni uh nitak lamin mihon hong kikhawm in ka et koikoi ciangin a siangtho zaw,a deih huai zaw,ulian nam ding kamu tuan kei hi. Ka lung kia dipdep in ukpi miliante ka vanpua kakuli te uh tawh kikhen khia thei tuanlo uhhi. A ki gen khia theilo zah in a vekpi un nin in kihhuai uhhi. Khamtung uk Mangkang ulian huhpa’n Haka ah zum na hong aa, ahi zongin a omloh khanih bang pha hi. Ko pai ding na za in a thusiamna laikhak hong khak a,geelna dang kician na neih ma un ka inn ah nop na sak theih bangun na om un hong ci hi.\nFalam ah Ulian pa in England pan paaktang a kikhak te a inn kilawmsak,nopci mahmah in a huan ah na cing hi.Tua ka deih hoih kasak,ka muh dan Haka ka tun teh muding ka kisa hi. Ahi zongin Ulian huhpa a omloh sau vei-in a inn kim khempeuh lopa in tuam in paakkung khat bek omlo hi. A inn sung ka lut ciangun buan tawh kiciang suang tum inn khan neu nih nei hi-in sual omlo a,leilakpi hi-in,a van zat taksing sabuai kiling dekdek khat leh savun tut phah khat longal bang mah omlo hi.\nKa nih un kam khat zong a pau omlo-in tawl khat sung ka om uhhi. Ka pasal pen kalung kiatna a lungsim sukha mahmah hi.Ka van te uh inn sung tum in leilakpi ah ka lup nading uh ka phah hi. Ka lung sim hong kitam zan in”Arthur, kei hi zo keng! Siang tak in hi zo keng!” “Bang hi zo lo na hiam” ci’n hehpihna aw tawh hong dong hi. Hih mite lak ah, hih bang mun ah,leitung tawh kikhen khia in ei leh ei ki bilhcip ding kei om zo kei ning.Pasian hong sap na koi mapeuhah nang tawh pai-in sem zo ning ci’n ka ngaihsun hi.\nA hizongin kalungsim khempeuh bei in ka tawi khai na in lek zo nonlo hi.Arthur aw hi bang deihhuailo mite lak leh a lauhuai mun ah nungta zo kei ning,om zo kei ning,hi thei kei,ci-in nakpi tak in ka kap khia hi.Ka pasal in “Pha mawh kei,tu nitak bang mah ngaihsun non kei in,na ih mut ding hanciam phot in, hih tak ah na om nop kei leh mundang ah sep ding tampi om hi, Zanggam ah ih ciah kik thei hi, cik mahin hi zah in nalungsim a na dingin ngaihsun kha ngeilo hing, Na ut kei leh hiah omlo ding ci’n ngaihsun in lumphot ni,Hi bangin lungsim nuamlo pi-in hih mun ah nang hong koih cip nuam keng”ci’n hehpih mahmah na kam tawh hong hehnem hi.Ka thanem mang hi,tawikhai in lekzo nonlo hi ci-in ka lungsim ki tam zan in kaki dik kik hi.\nA zing ciang zingsang in tho baih in ka khua dak koikoi uhhi. Ka vanpua kuli te thaman ka pia uhhi.Pawl khat numei hi-in pawl khat pasal ahihi. Kum 18 apha ding numei no khat a dang tawh ki banglo-in pahtak huai hi. Khamtung kahna lam tawntungah a mah tawh pau ka ki theihloh uh hangin kilawm tat ding ka hanciam hi. A puan nik bawk pen letmat 18 sang a sau zawlo ding khat silh a, maitai siuseu in ka kiang hong pai-in mang pha hong khak aa, a khut nin phiatphuat tawh ka biang hong zuutin hong nuihsan hi.\nA maitai siuseu ka muhteh Drummond gen,“Hih leitungah itna in a thupi pen na khat hi”cih a man mahmah lam ka phawk hi.Tua pen a nin a kihhuai a guak tang dek tak a om pumpi pen a khengval in a hoih sinsen a kizem sinsen in ka mu hi.A mah bangin khangno a tul tampi ci le sa leh kha nuntak na kisapna kamu a,a ki pia khia Tapidaw nupi khat adingin ahih nop leh a ma adingin sem theilo ding ahiam? Hi bang a hunhoih kei hong ki pia!\nA mah bang mite dinmun a hoih zaw dingin hanciam in a nuntak na zat ding lo buang a dang bang om non hiam? Ka muh ngei lak ah a maute a ki sam pen te hi a,bang hangin hih mite nusia ding ka hi hiam?Zang gam pai kik ding ka hiam?Ka pai kik tak leh Pasian in hong thei ta hen! Mei dawi nu, Mei dawi nu”ci-in kei leh kei ka kici phapha hi.\nKa tunni longal Khamtungah kum 21sung tawntung adang inn lam lungzuan khuangaih ni ka nei ngei kei hi. Hunkhat sungin kha10 sung bang mikang kei tawh kihopih theih ding ka muhloh hun zong om hi.Tua hunte a taktak in kei guak ka hi kei hi. Sang nasepna, zato lam nasep na, tualsuakmi hong hawhte lengladona, leh lai lekkhiat nasep cihte tawh ka hun ka bei sak hi.\nRev. Carson pen 1st April 1908 ni-in si aa, a zi in a taisan theihloh a nin a kihhuai mi te a pasal nu siat khit nungah kum 12 bang it na tawh pantahin nasem suak lai zen hi.Mihing te ki-it na na ngawnin khihcip zo in kitai san theilo ahih leh tua sang a lian zaw pekpekin hong it ih Topa Pasian in hong taisan lo zaw lai ding hi. John 3:16 sungah,“ Pasian in leitung mite hong it mahmah ahih manin ama Tapa a um mi khem peuh si nonlo-in a hin tawntung theih nadingin a Tapa neihsun a hong piak dongin a hong it na a hong lak hi”na ci hi.Ih Topan hong kamciam kammal hi a ih up nak leh hong taisan ngeilo ding hi. Hih lai a sim kha khempeuh Pasian hong itna a thupha tawh hong phung vuh ciat ta hen, Amen. Thang Khan Dal\nPrevious: Thucinh thutang (K)\nNext: Tulaai leitung Thuthang Tuamtuam Updates October 20, 2014\nZomi Cup 2016 kipanta ding\nCihtakna le hangsanna ~ Lian Tuang


url: =Cyberjaya sungah Operasi nasiatak in kibawl in, gamdangmi 290 kimankhia :: ZOMI DAILY\nposted on 11 August 2017 at 10:07 am Lomkholna: Malaysia, News, Sawltak, World\nMalaysia, Bukit Aman Special Branch Counter Terrorism Division te makaihna tawh anihveina Operasi nasiamahmah “Large-scale joint Operation” kibawl leuleu in gamdangmi akigawm in mi 290 kimankhia cih theStar pan kiza hi.\nHih Operasi akibawlna munte pen Neo Cyber, Biz Avenue II, Lingkaran Cyber Point Barat cih munteng ahihi. Operasi akipat pen Tuesday nitaklam 9pm panin akipan hi a, zanni Thursday zankimlam in mansiangpan ci uhhi.\nHih Operasi panin akiman mi 290 lakah numei 9 kikhel uh ci a, tuaban ah Private leh Public University panin sangnaupang 98 Students zong kihel cihi.\nGamdangmi Foreigners akiman te pen Yemen, Pakistan, Syria, Bangladesh, India, Nepal, Sudan, Indonesia, Libya, Nigeria cih gamtuamtuam pan ahihi. (Myanmar bel tutung kihel samlo hi)\nDivision head Deputy Comm Datuk Ayob Khan ii genkhiatna ah akiman khempeuh Sepang police District Headquarters ah kipuak cihi.\nTua munah Interpol Foreign Terrorist Fighters list, Counter Terrorist list and Special Branch Lookup list, Databases of the Immigration Department, National Registration Department and Education Malaysia Global Services cih te ii migilo minsazian sungah akihel aomkha hiam ci’n sitcianna kinei cihi.\nTua akiman lakah gamdangmi 57 te’n Travel Documents akician neilo in, Malaysia gamsung ah aguk omsuak “Overstayed” uh cihi.\nAdang akiman tepen hoihtak in thusitna aneihkhit uhciangin khahkhiakik uh cihi.\nHih gamdangmi amatte uh lakah migilo angongtatsawm Terrorist omlo cih mukhia uh a, ahi zongin Division head Deputy Comm Datuk Ayob Khan in agenkhiatna ah hihbangdan in Operation kibawlbeh totolaiding hi ci’n genkhia hi.\nAdiakdiak in Middle East gamsung, Syria leh Yemen cihte panin hongpaikhia gamdangmi tepen milauhuai “High Risk Countries” in aki ciamteh ahih manin, tua gampanin hongpai te limtak in sitlaiding uh cihi.\nHihbang in Operasi abawl uhciangin Police Personnel te’n RID kici “radionuclide identification devices” zong puaden uhhi. Hih vanzat tawh Gamma Rays leh Neutron Rays te ki zongkhiathei cihi.\nHIh vanzat Device pen RadEye zong kici a, Malaysia gamsung ah hongtungding SEA Games hunsung ahzong migilo te’n Radioactive Materials apuakkhakding hih RadEye tawh Scan kibawlding cihi.\nAbeisa Sunday ni inzong Jalan Masjid India vengsung tengah Operasi nasiatak in khatvei bawlkhin uh a, Tuesday ni in Follow-up Operasi khatvei abawlkik leuleu uh ahihi. Jalan Masjid India vengsung ah Sunday ni Operasi abawllai inzong gamdangmi akigawm in mi 409 tak mankhia uhhi. Sawltak #zomidaily\nPrevious: Kawlgam ah H1N1 Flu natgual tawh asi kibehlap toto in mi 19 phatota\nNext: China ah Bus tuahsia in mi 36 in sihlawh, adangzong mi 13 liamgawp


url: =Falam District zumpi pen banghang Tedim ah tuahding ki vaihawmlo :: ZOMI DAILY\nposted on 29 April 2018 at 1:02 am Lomkholna: Gosawmkhup, News, Zomi\nTusun, Pa Pau in Siapi Piang leh Pa Mung hong vakpih bilbel, ke’n lamkaal ah laihamphatphat lawh ingh.\nZomi sungbek hilo, Gambup dinmun ciang a’ding in College Siapi leh Ulianpite tawh sun-an nekkhawm a, nai Khat sung bekbek tutkhop theihna pen manpha mahmah a hihna atuakkha hi ing. A khangto gamte ah hibang zah a Mipil Uliante tawh nai Khat sung holim theihna dingin sum leh paai tampi kipia hi napi, keibel a laihamphat mahmah suak ing.\nKa theihnop thu leh la tampitak theihbeh ing. Amau teng tung ka lungdamna lian mahmah hi. ehhmm… TCC Sangpi thu a kipan, TBCY thu zong pawlkhat za ing ei.. Zomi Baptist Makaite kimuhkhopna tawh kisai thunung thuma zong kidong hamtang ung..\nSiapipa inbel TCC Sangpi in akikhawlhpih ding Zawl ahel dingin hong kuankawm hi ing ci.. Khawmpi khat kahkhin in US Gam sung a Laisiangtho Sangpi tuamtuam ah Makai Uliante tawh kimuhpihna ding maban haulai mahmah dan hi.. Sia Piang ih cihziau samhang, US bang a, akhangto gamte ahbel College Sangpi khat a Siapipa khatpeuh nakzahtak bawl, nakthupisim peuhmah uh ahihteh, Siapipa tawh hun saupi ngah in thu dotdotnop huaiphial hi.\nPa Pau leh Pa Mung inzong thu leh la atheibek uh hikei in, pilna siamna kicing anei uh himawk in, ih khangual ahihloh hangin hite tawh tukhawm a holimkhop pen akihamphalua mahmah nahi e ..\nPa Pau inbel, Tedim Tonzang lamteng in District ngah zo mahmahlo ahihleh, bang hangin Falam District Zumpi (District Office) pen gamnawl kenlak a om Falam khua pan, District sung a mi a tampenna khua, District laizang penpen, kongzing a tunnop penpen, akhangto penpen ahi Tedim khuapi ah tuah dingin kivaihawm lomawk hiam.. ci bilbel in hi sa peuhmah ing..\nCikha Tonzang Tedim Falam khuapi tengin District Zumpi pen Falam sangin Tedim ah neiziau hileh vai khempeuh siang ding cih dan.. hih khua tengin District Zumpi mun dingin Vote a khai hile’ng Tedim ah tuah ding thusun in zo mahmah ding cile’ng.. tu laitak a Zomi MP-te in hih hong vaanmawkle uh hoih ding hi cihdan..\nMore: Zogam in nang tektek hongngak\nTu ni a ka kikhawlhpih teng tawh, TV Talk Show khatbang kibawlpih zo hileh.. mipih sapihte a’ding atheih huai thu leh la tampi kihawmsawn theimah ding hive’n.. Zomi TV bang kisankik nopna lungsim hong om ei..\nTu ni ka hamphatna a pulak hizaw ing .. Lungdam ing ei, Siapi Piang, Pa Pau, Pa Mung.. kimulaimawk dihni ei. Gosawm Khup Zomi’ FB\nPrevious: Kawlpi ah amawkna puankhui kisin sakding\nNext: Pasal khatin sangnaupang 7 temtawh dawtlum, adangzong mi 19 liamgawp\nTulaai leitung Thuthang Tuamtuam Updates August 28, 2014\nTate laisim lunggulhna bangci piakding ~ Carey Suante\nMeiivom neu khat ~ Dong Mung


url: =The Zoya Factor 2019 Hindi 720p HDRip 1.1GB Download khatrimaza - 8xmovies.Download\nHome » Bollywood » The Zoya Factor 2019 Hindi 720p HDRip 1.1GB Download khatrimaza\nThe Zoya Factor 2019 Hindi 720p HDRip 1.1GB Download khatrimaza\nThe Zoya Factor 2019 Hindi 720p HDRip 1.1GB Download on Worldfree4u. The Zoya Factor 2019 Hindi 720p HDRip 1.1GB Download khatrimaza and filmyzilla.Bollywood Movies – moviespapa.mobi The Zoya Factor 2019 Hindi 720p HDRip 1.1GB Download khatrimaza in 420p,300mb Download from khatrimaza, Filmywap and 9xmovies. The Zoya Factor 2019 Hindi 720p HDRip 1.1GB Download is trending on Worldfree4u and filmyzilla.\nThe Zoya Factor 2019 Hindi 720p HDRip 1.1GB Download on Worldfree4u khatrimaza and filmyzilla.Bollywood Movies – moviespapa.mobi The Zoya Factor 2019 Hindi 720p HDRip 1.1GB Download khatrimaza in 420p,300mb Download from khatrimaza, Filmywap and 9xmovies. The Zoya Factor 2019 Hindi 720p HDRip 1.1GB Download is trending on Worldfree4u and filmyzilla.\n300mb movies8xmovies.xyz Worldfree4u 8XMovies.info 300mb movies Download9xmoviesBengali MovieBengali Web SeriesbollywoodBollywood MovieDual Audio Moviefree movie downloadfreshmazafull movieHindi Dubbed MovieHindi MovieHindi Web Serieshollywood movie downloadKabir singhKabir Singh (2019) Hindi Moviekhatrimazakhatrimaza bollywoodKhatrimaza Hollywood Moviekhatrimaza moviesmovie downloadpunjabi moviesSouth Indian Moviethe zoya factor 2019 hindi 720p hdrip 1.1gb downloadTollywood Movie.Web OriginalsWeb Seriesweb series worldfree4uworld free4u.com bollywoodWorld4Freeworld4free movie download Worldfree4uworld4movies bollywood hindiworld4movies downloadWorld4uFreeWorldfree4uworldfree4u bollywoodworldfree4u bollywood moviesworldfree4u moviesworldfree4u web series


url: =2. SIZANG GAM SUNG AH KA PASIAN NA SEP NA – Rev. Thang Za Kap Tangthu\n1904 kum in Khuasak khuapan Sya Thuam Hang, Sya Pau Suan te LAW KI sungpan Tapidaw na suak uh hi. A mau hun lai in Sizang mi khempeuh Lawki sung ah na om lai uh a, Gal-Ai, Sa-Ai in zuu leh sa tawh nuam nasa mahmah uh hi. Tuahun lai Tapidaw suak te pen a baih vehveh lo dinmun a hi uh hi.\nSya Thuam Hang te Sya Pau Suan te pen Ulehnau mi-pih sa-pih khempeuh in a-na nawlkhin ban uh ah a mau zong Zu-mun Sa-mun peuhmah ah na kihel vetvet nonlo uh hituak hi. Simmawh na nakpi tak in nathuak uh hi. A mau pen Zu nadawn vetvet non lo uh a, citak tak in na nung ta uh a hihman in Pasian in zong na om pih uh a, thupha napia uh a, damdam damdam in Sizang mi sungah Tapidaw hong ki behlap toto ta hi.\n1904 kum pan 1970 kum kiim dongin Sizang Tuiphum Pawlpi pen Tapidaw nuntak na, na khauhpai lua mahmah a hih man in Zu ne te Pawlpi pan khalh na kipia in Pawl-pua lam-ah tawl khat ki-koi phot ngekngek uh hi. Nungak tangval a khial a om a leh zong Pawlpua lam ah koi uh a, a kisik kik uh a, a thuum kik uh leh tua-ciang bek-in Pawlpi sung ah na sang kik pan uh hi. Sunday ni in biakpiak na longal a dang bangmah semngam lo uh hi. A tawp na ah gamtat hoih na tawh vangam ki tung ding cih, upna dong na tung kik helmawk uh hi. Thukham khutnuai na tung kik ta uh hi.\nTua hun laitak 1972 kiim pawl in Rev.Dr.Hau Lian Kham ( Senior Pastor, Tedim Baptist Church ) in Hehpih na hang bek tawh gupna a kingah na thu, gamtat hoih na tawh gupna a kingah zawh lo na thu, thukham zuihna tawh gupna a kingah zawhlo na thu hong tangko hi. Tedim Tuiphum biakinn pi ah hong tangko masa a hihman in Tedim Tuiphum pawlpi hong buai pha mahmah pah hi. Kawlgam bup Tuiphum Pawlpi lam-ah a lianpen te na leng Tedim ah sam uh a, thukhen sak uh hi. Rev.Dr.Hau Lian Kham pen Tedim Tuiphum Pawlpi ah Senior Pastor sem kimlai, Khakhat in khatvei bek Hun zangh sak ta uh hi.\nTuabang in Rev.Hau Lian Kham in biakinn sung ah Gupna thu agen sak thei non-lo tak ciang Lamdung ah Bawlung tualpi ah Crusade hong kipan ta hi. Khamtung gam bupah Crusade a bawl masa penpen Rev.Dr.Hau Lian Kham a hihi. Rev.Dr.Hau Lian Kham tungton pan in, Hehpih na hang bek tawh gupna a kingah lam a ki thei masa penpen a hihi. Rev.Dr.Hau Lian Kham tungton in Tedim khuasung ah migilo in a minthang vanghvangh LAN TA YE honpi khat hong kikhel in hong piangthak mawk uh hi. Zu dawndawn te-in hongdawn non-lo uh a, zukham in mitawh a ki lailai te hong piangthak in biakinn sungah Teci hongpang in mithak nuntak na tawh hong nungta thei mawk uh hi.\nRev.Dr.Hau Lian Kham leh a Piangthak sa honkhat Tedim khuapi sungbek hi nonlo in Tedim gam sung khua tuamtuam leh Sizang gamsung dong-in Gupna thu, gen in hong pai kawikawi uh hi. Sizang kual sungah kua pawlpi kua pawlpi in biakinn pia lo uh hi. Thuklai khua ah Pu Mang Khaw Tual innkhang tualpi lui ah zanciang gupna thu hong gen hi. Hongpai kik ciang Pu Thawng Khaw Hau inn sakdeuh Mawtaw lamdung teng ah Gupna thugen na hongnei leuleu hi. Keibang tualai ah a piangthak ka hihi. 1976 kum a hihi.\nTuaHunlai in Rev.Hau Lian Kham i, a thugen bulphuh pi pen,\n1. Mawna nam 4 thu\n2. Thukham zuihna tawh gupna a kingah zawh lo na thu\n( James 2:10-11, Rom 3:20, Gal 3:10-11 )\n3. Gupna a kitaan kik thei-lo na thu\n( 1Cor 5:1-5, 3:11-15., Hebia 12:6-9 )\n4. Gupkhiat na in Pasian Letsong a hih na thu\n( Eph 2:8-9, Rom 3:24,6:23., Rom 4:1-5 )\n5. I sih-maa in gupngah kitel a kul na thu\n( 1John 5:13 )\n6. Khazih sungah a om mi-in gamtat-hoih a kul na thu ( 2Cor 5:17 )\ncihte bulphuh in gentehna tuamtuam tawh thu honggen a, mi tampi tak-in hisa in sangthei uh hi. TuaHunlai in Sizang Tuiphum Pastor teng in a thugen ngainuam lo ban ah dopi in do uh hi. Rev.Hau Lian Kham thugen a ngai te Pawlpi sungpan in hawlkhia hel mawk uh hi.\nThuklai ah gupna thu a genkhit uh ciang Khuasak zongah pai uh hi. Khuasak te in a biakinn uh aphal-lo ban uh-ah a thugen ngaiding naleng khaam lai uh hi. Tua ahihman in Rev.Hau Lian Kham in Khuasak bawlung tual ah a genleh naupang honkhat\nlongal in ngai ngam lo uh hi.\nKhuasak ah giak uh a, zanciang Gupna thu agen leh Khuasak khangno mi 7 in suangtum tawh a thugen na inn denpi in deng uh hi. Tua adeng khangno te pen , Lian Khup, Hang Do, Lampui leh adang mi 4 hi uh a, Pa Mang Za Khai i sawl ci uh hi. A vekphial in sihsiat tawh si uh hi.\nTua hun lai in Thuklai Tuiphum Pawlpi ah Rev.Ngiak Za Dim in Pastor sem a, Khuasak Tuiphum Pawlpi ah Rev.Mang Khaw Pau in Pastor sem hi. Lophei Tuiphum Pawlpi ah Rev.Ngin Khai in Pastor sem a, Dolluang Tuiphum Pawlpi ah Rev.Thang Za Pau in Pastor sem hi. Buanman Tuiphum Pawlpi ah Rev.Thian Cin Vung in Pastor sem a, Pumva Tuiphum Pawlpi ah Rev.Son Cin Pau in Pastor sem hi. Limkhai Tuiphum Pawlpi ah Rev.Suan Khaw Thang in Pastor sem a, Voklaak Tuiphum Pawlpi ah Rev.Tun Khaw Lian in Pastor sem hi. A mau pom thei lo uh pen Upna hang ah hehpih na tawh Gupna na ngah zo hi cih Eph 2:8-9 na pom zo lo uh hi. Gamtat hoih na mah bulphuh vinven uh hi Vangam tun nading in.\nTuaHunlai Tuiphum Pawlpi te-I kalsuan ziapen Sabbath a tan lobek uh hi a, thukham tawh ki hen-cip uh hi. Gamtat hoih teng vangam tungding a, gamtathoih lo teng Hell tungding cih upna a kinei kiim a hihi.\nLophei khuazang phial pen Tuiphum Pawlpi ah ka om uh hi. Pianthak na thu hangin Pawlpi sungah upna hong kibang nonlo hi. Biakpiak nopdan zong hong kibang non lo hi. Tuahunlai in Tuiphum Pawlpi te i, a sih zakdah pen, khutlaam in thunget na, khupdin in thunget na, thunget ciang mannailo pi in AMEN, AMEN cih na leh Halelujah cih zat na te a hihi.\nHicidan in Updan kibang thei non lo, biakpiak nopdan kibang thei nonlo ahihman in Lophei Tuiphum pawlpi ki tamh in seh thum suah seh nih bang Tuiphum Pawlpi pan ka paikhia uh a, Pawlpi kizop pih nei lo-in tawlkhat sung ka om phot uh hi. Tuahun pen November 24, 1976 kum a hihi. A nunglam ciang in AG pawlpi tawh ka ki zom uh a, Khamtung gambup ah Lophei AG pen a thum na ka hi uh hi. Tuahunlai Khamtung gambup ah AG a masa pen Tuilang khua hi a, a nih na pen Gamngai khua a hihi. A thum na AG pen Lophei khua hi\na, a li na AG pen Phaiza khua a hihi. A nga na AG pen Thuklai khua hi a, a guh na AG pen Tedim a hihi.\nKeipen March 11, 1977 kum pan July 31, 1979 dong Lophei ah AG Pastor kasem hi. August 2,1979 pan in March 1984 kum dong Evangel Bible College, Yangon ah kum nga sung Lai Siangtho sang kakah hi. Tuahun sungin kalungsim sungah bangthu hong ki-lo den hiam cih leh Sizang mi te in, Pianthak na thu thei peuhmah nailo a, kei lah Lai Siangtho sang kakah ta mawk a, Sizang mite koici pianthak thei mawk ding hiam cih thu bek bek ka lungsim sung ah hong ki lo den hi.\nTuaman in 1980 kum ciang, Lai Siangtho sang kakah kawm in Gupkhiatna Laibu khat Sizang pau tawh kagelh a, ka Laibu min pen VANGIK PUA A, A GIM MI KHEMPEUH TE AW KA KIANG AH HONG PAI UN cih a hihi. Tua Laibu pen Sya Suang Khaw Lian ( Lophei khuami, Health Assistant, Myo Ywa ) in type writter tawh hong khet sak in bu tampi hongbawl sak hi. A sum bei khempeuh zong a man hongsih hi. Sizang gam sung leh Sizang mi omna khempeuh phial ah a free in hong hawm sak hi.\nTua Laibu tungton in mitampi tak in gamtat hoih na tawh Vangam a kitun theilo nathu hong mukhia uh hi. Te Ci pan na lai tampitak hong kikhak kik a, ka nuam mahmah uh hi. Topa min nakpi tak in ka phat uh hi.\n1981 kum ciangin, ka Lai Siangtho sangkah kawm mahin Sizang pau tawh Gupkhiat na Laibu khat ka at leuleu hi. Ka Laibu min pen GUP NA KI TAAN THEI MAW KI TAAN THEI LO cih a hihi. A kitaan theilo lampan in ka gelh hi. Tuahun lai in Tuiphum Pawlpi te in Gup na kitaan thei lo cih pen sih zakdah uh hi. Tua ka Laibu pen Pasian in thupha hongpiak sak in tua ka Laibu tungton in mi tampi tak in gupngah hong kitel uh hi.\nSya Suang Khaw Lian mah in Type writer tawh hong khetsak a hi a, Bu tampi tak hong bawl sak hi. A sumbei khempeuh zong a man hong sih sak a hihi. Sizang gam sungah innsim phial ah, a free in honghawm sak a Mi tampi tak-in gupna, a kitaan thei-lo na thu hong tel uh hi.\nLungdam lua mahmah ka hih man in 1983 kum ciang in zong ka Lai Siangtho sang kah kawm mah in Gupkhiat na Laibu khat ka at leuleu hi. Ka Laibu min pen GAM TAT NA OM LO UPNA IN A SI HI cih thu a hihi. Sya Suang Khaw Lian mah in Type writer tawh hong khet sak in Sizang inn khempeuh phial ah a free in honghawm sak leuleu hi. A sum bei khempeuh zong aman hong sihsak zel hi. Hih ka Laibu tungton in mi tampi tak in gamtat hoih na tawh Vangam a kitun thei lo na thu hong tel semsem uh hi. Gup ngah kitel zong mi honpi khat hong ki behlap hi. Te Ci pan na lai zong honpi khat ka nga hi.\nThuklai SYA KHAWK ci in, ki pawlkhop na, khat veivei biakpiak khop na, thalak khop na cih Fellowship khat ka nei uh hi. A nuai a maan pen a makai teng ka hi uh hi.\nSIZANG KUAL SUNG KHEMPEUH AH LUNGDAM\nNA THU TANG KO\nYangon ah Lai Siangtho sang kakah Hun sung 1980 kum sangkhak Hun sungin Pa Thang Pui ( Taingen ) Rev.Do Cin Pau ( Thuklai AG ) tawh ka 3 un Sizang kual sungteng Gupkhiat na Thu tangko in vialKhat ka kithuah uh hi. Khuasak khua ah Hehpih na hangbek tawh gupna akingah na thu ka tangko uh hi. Tua khit ciang Voklaak khua ah ka pai uh hi.\nTuaHunlai in kuamah in a biakinn uh hongphal lo uh hi. Zintun nading zong haksa mahmah hi. Tua ahihman in Seengpi khatciat tawh ka kipan uh a, buhtang, MeiSo pi, Namgimtui akipan neekding dawnding khempeuh ka luzang un ka pua uh hi. TuaHunlai in Buanman pan Voklaak, Buanman pan Limkhat Motor lampi om nai lo hi. Mawtaw Cycle cih bang Sizang sungah kimu ngeinai lo hi. Hand phone zong om nailo hi.\nTuaHunlai in i zintunna inn ah zan ciang gupna thu tangko na kineih a, a tua inn pen khangno te in suangtum tawh hong deng thei zel uh ahihman in zintun na dingzong hong kideih lo hi. Khatvei bang Khuasak khua ah Syamah Khung Nawn te nupa zui-in kapai ngeingai uh hi. Tualeh Pa Lua Pau in Khuasak khua ah giak theilo ding taam theilo ding Pasian thu gen theilo ding, Khuasak khuapan paikhia un hong ci hi.\nTualeh Sya Phundum in Pasian thu, Gupkhiat na thu hong gen sak tapeuh in a cih leh Pasian thu, Gupkhiat na thu nagen uh leh khangno te in suangtum tawh nagen na inn uh, zanciang hong deng ding hi hong ci hi. Tualeh Sya Phundum in Suangtawh hong den leh a sikkang a kisia teng Tedim EBC Pawlpi in hong liau kik ding hi ung ci in dawng hi. Bangbang hi leh Khuasak khua ah giak thei lo ding Gupkhiat na thu gen thei lo ding paikhia un hong ci teitei ahihman in utlo pipi in tua Nitak in Lophei ah ka pai uh a, Gupna thu nasiatak in hong gen uh hi.\nREV.LAM CIN THANG SIZANG TUIPHUM\nTEN DEIH LO\nRev.Lam Cin Thang pen B.A holder khat hi a, kumpi sang ah High School teacher a sep laitak in hong Piangthak hi. Hong pianthak khit teh a sang sya sepna pan hong khawl in India ah Lai Siangtho sang hong kah in Lai Siangtho Degree zong hong ngah hi. A mah pen Tuiphum Pawlpi sungmah ah Pasian naa a sem nuam tentan mikhat a hihi. Ahihhang Sizang Tuiphum Pawlpi te in deihngiat lo uh hi. A deihloh na uh a hang pen, Sizang Tuiphum pawlpi mite AG pawlpi ah a taipih ding lau uh hi. Tua ban-ah a innkuanpih a Piangthak sa teng zong AG pawlpi ah om gaikhin uh hi.\nTamu ah Pastor kasep lai 1986 ( or ) 1987 kum in Rev.Lam Cin Thang tawh Kalaymyo pan Tamu dong SET BING ( bicycle ) khat tuak tungin ka tonkhawm uh hi. Khampat ah zong AG biakinn ah zin ka tungkhawm uh hi. TuaHunlai in a mah pen mi in tu a zah-in thei nai peuhmah lo hi. Lamkal ah kiho kawmkawm in ka pai to uh leh hong thugen khat pen tuni dongin ka magilh thei kei hi. Khanglui te in phulum phulnang leikha in petlet a cih bangin Sizang gamsung ah Pianthak na thu kagen thei nangin a petlet pen, nang hi teh hong ci ngei hi.\nKagensa mah bangin 1904 kum in Sya Thuam Hang te Sya Pau Suan te in Lungdam na thu na sang uh a, 1970 kum kiim in Sizang mi khempeuh phial Tapidaw kisuak khin phial, himahta leh HEHPIH na tawh Gupna a kingah na thu na pom thei nonlo uh a, Vangam tun nangpen SDA te dan in tha lawh tanghtangh kisawm kik ta hi.


url: =Leitung hauhnate tawh ~ Hau Za Cin :: ZOMI DAILY\nposted on 17 December 2015 at 10:25 am Lomkholna: Article, Hauzacin\nLeitung hauhnate tawh\nKhua hun kikhel in phalbi leh tuk leh khal te hong kihei diamdiam a, tung sunni mualdawn ah hong tang singsong zel te leh tung solkha nemno tang singsong nuaia taang lungzuang va bang ka thumna Shillong vangkhua pan gal in kong dot ciang nga bang lenpih lia leh taang tun leh zua vangkhua lenmual a lengte aw, ngal an hong dondon veng aw. I lenna mual leh guam, sing leh suang, lohing zusa vasa leh gamsa namcin lenna tuangtung in vaibang ciah ka nuam, guallai ah leng ding. Ka heina ‘Long vangkhua pan tung solkhapi ka et leh sinlai va bang phawng kholhpih lia leh taang ten hai bang na ngakin gal pan hong don diam ci’n lung gelgel ing.\nHimah a, I omna mun leh mualte hong kihal in hun leh kum ten hong khem hiaihiai ciangin I hunlui te kingai kikin sen leh kik thei leng maw ciin I sut thei zel uh hi. Kei zong maw, sen leh kik thei leng a mual halloh vangkhua khat in tun leh zua leh laizom kholhpih gual ngaih teng tawh laitual ngabang lengkhawm in lungdeih cin teng sut khawm in sunni ka tum ding hi. Albang dah luankhi nul leh lungzuan zatam siallo in ka leng ding hi. A mual in hala, tong kuplohte aw, haibang na ngak lai ve vua, Sian in lui tui bang hong gawm ding hi.\nInn pan in sum leh pai hong tung theilo a, lawmte a tawh nungta in ka om nisim nuntakna zangin k adam ciamciam lai hi [Postal stricke oma, lai khak kikhak theilo, sum kikhak theilo ahih manin sangnaupangte buai mahmah uh hi]. Pasian in hong kem a, lawmte tungtawn in lungnopna leh khamuanna ka ngah a, ahi zongin aka lungkimzo nailo hi. Bang hang hiam cih leh ka sumba te lohna ding cik ciangin hong tung ding hiam ka ci a, leitung hauhna te tawh ka kisubuai hi. Leitung ah sum leh paite deih in nek leh tak ding kizong a, pilna siamna na zonna dingin sum leh pai hauhna kisam a vantung nopna na zonna ding, na neihtakpi mah ding zong kisam hi. Ka sum bawm ah sum a om a, sumpi ka khiat ciangin ka sepding tavuan a khin bangin ka kingaihsun a Topa maiah ka mawhnate, ka lungdamna te ka pulak ngam kei a, “hoihzo” den in ka kingaihsun hi. Ahi zongin sumpi ka piak zawh nawnloh ciang ahih leh Topa ka phawk semsem a, ka manphatlohna leh mihing mai ka hihnate ka phawk a, Topa kiangah, “Mihinga nong bawl a, namgma kiangah lungdam thu leh deih khempeuh ngen thei dinga nong bawl manin ka nuam hi,” ciin ka kiko hi.\nTua hi a, leitung hauhna te tawh vantung gam kiheisan thei a, vantung hawhna (thungetna) tawh vantunggam nopna kiciam thei hi. Tua ahih manin leitung nopna leh hauhna zong kei unla, vantung nopna na ciam unla, vantung ah na hauhna sumgum te uh na khol khawm un; a sia theilo vantung gam nuam ah na hauhnate na kholkhawm un. Amen.\nPS: Computer neihma, type writer neihma, ka khut tawh ka gelh tangtang te laka khat hi. Tan 10 zawh tu’ng, Shillong tun tu’nga ka gelh hi. Ka gelh bangbanga kong suaksak kik hi.\nNimit: 17.5.1992 (Nipini)\nPrevious: Theih huai thu pawlpawl ~ Evan. Suangh Dal\nNext: Australia-a MP te’ mapanzia


url: =Tulaai Leitung Thuthang Tuamtuam Updates October 24, 2014 :: ZOMI DAILY\nposted on 25 October 2014 at 9:23 am Lomkholna: Khawmpau, Myanmar, News, World, Zomi\n· US gam Marysville khua , Washington state a om Marysville high school ann neekna mun pan kipan in thautawh kikapna October 24,2014 den mahmah in piang a sangnau pang nih aliam kimu phot in thau ahihleh lawngtampi ging ahihman sangnau pang tamsim liamkhading in kilam en hi. Palik leh sangsiate kikop in sangnaupang te sangpualam ah anawnkhiat saan laaitak uh ahihi.\n· US gam Dallas khuapi Texas state a Ebola natna vei pasalkhat a khoi nurse nihte atung uh ah Ebola kici lungno tawh kisai bangkilkel nawnlo a zong kinaih nawn kilkel lo uhhi ci in zato te in taangkokhia uh, Ebola natna pan asuaka ahi Nina Pham zatopan atuahzawh ciang White House ah President Obama tawh vakimu a Nina peen Asia mi ahihman in President zong nuamtuam mahmah in napom tentan hi. Ahizong in Nina Pham in thuthak kante tung a genciang leuleu in thunget sakteng tung ah lungdam akohkhit ciang President pa aphawk ding isak leh Ka Uital ngaihno tawh kimu kikkhading kahihman kalungdam lei cimawk hi.\n· Egypt gam Sinai Mualtung a om gaalkaap phualpi ah Biakna haipih gaaldo pawl hiding a upmawh pawlkhat in October 24 ni in bomb na sukham uh a Egypt gaalkaap mi 26 sihkhat in si hi ci in Egypt kumpi thunei te in taangkokhia uhhi. HIhbang danlian mah in September khasung khatvei tuakngei khin uha gaalkap 11 in sihlawh khin ngei hi.\n· Nungkha sung in IS migilo te in Iraq palik khat akap na vuah Sarin Gas kici daatnamkhat zang uha hihpeen leitung bup thukhun palsatna khat ahihman in hih IS te bangzah nei a koiteng ah zang cihte telciantak in US suulzuih ding hi ci in Secretary of state John Kerry in October 24 ni in genkhia hi.\n· Ongtung ding November 8 niciang Kawlgam Democracy makaaipi nu ahi Daw Aung San Suu Kyi Kaya state Luaikaw khuapi ah paiding a mipi tetawh kimuhkhopna nei ding ci in Kaya state NLD zum te in October 24 ni in taangkokhia uhhi. Hih thu hang Kaya minam te lawp mahmah uha, pawlkhat bang in ann neekding mangngilh zaw uhhi. Ahizong Aung San Suu Kyi icih peen Bawngtal asa khawng zong pawlkhat na om lai veve uhhi.\n· September kha pan amangthang Kawlgam thuthang kaaikhawm Ko Aung Kyaw Naing peen kawlgam gaalkaap ten keem in October 4 ni in gaalkaap te thau sut in taaisawm ahihman kikaaplum khin ci in kawlgam gaalkaapte in athusuahna uh October 24 ni in kawlgam laaihawmlam saite tung ah puak uhhi. Hih Ko Aung Nai kicipa peen Mualtung thautawi te leh Kawlgam gaalkaapte kikaal thu manlangtak a leitung bup theih ding a a ongpuakpahpah pa khat zong ahihi.\nPrevious: 2015 kumsung Ebola zatui Million tampi ki bawlkhia ding\nNext: ZYA Weekly News :: 24 October 2014\n26 October 2014 at 4:06 am\nThu theinop te hing post jl ma un?


url: =Information puahphatna leh lungdamkohna :: ZOMI DAILY\nposted on 12 August 2014 at 9:33 am Lomkholna: Dahpihna, News, Zomi\nDear it leh ngaih Zomi khempeuh\nTuivial khuami Pa Thang Suan khai te pata teng ong nusiatna tawh kisai a beisa August 9, 2014 ni a mun tuamtuam state tuamtuam pan lainatpihna sum ong sansak theidinga kicial Thusa teng information kongpiakna sungah phone number pawlkhat kikhialkha a hihmanin a man tawh onglaih kik ungh.\n1.Tulsa khuapi pan thusa dinga vaihawmpawl in a cial/seh lia Niang San Kim @ Kimpi phone nambat pen zanni a kongsuahsak (918)269-7911 pen zangnawnlo in tulaitak a a zat (918)851-5815 pen a man hizaw cih puahphatna kongbawl uh hi.\n2. Washington DC Area pan thusa dinga i seh pa Cia Mang phone number (925)204-4565 hilo zaw in ( 915) 240-4565 tawh na sapzawk nadingun puahphatna kongbawl uh hi.\n2. California State a om i Zomi pih minam it mahmah khat a hi Tg. Mun Mang in ong nusia i pa Thang Suan Khai te pa ta teng lainatpihna sum ko omna Zomi te sungah thusa semin ka na kaikhawm ding uh hi cih thu phone tawh ong zaksak manin nakpitak in a mah leh ong piakhia ding Zomi pih khempeuh tungah lungdamna thu kongpuak uh hi.\nTg. Thang Mun Mang\nEmail : thangmunmang@gmail.com\nPhone : (510)938-3866\n3. A zomah itna in gamgi neilo a hihmanin USA gam tawh ki ukna power simloh vai khempeuh a zangkhawmphial Canada gam a om i sanggampa Dr. Cin Lam Thang @ Dr.Thangbawi in zong hih Pa Thang Suan Khai te pata teng tuahsiatna ah ko Canada gambup a om Zomi te taang;in thusa kongsem dinga lainatpihna sum kongkaikhawm dinga ngahzahzah no a teng tawh gawmkhop dingin kong khak ding uhhi cihthu ong zasak a hihmanin nakpi takin lungdam leh i angtang hi. a mah leh Canada Zomi khempeuh i biak Pasian in a thupha namcin ongpiaksak tahen!\nDr. Cin Lam Thang(Thangbawi)\nPnone : (514)817-1164\nLamdangsakna leh lungdamkohna\nZanni ka nasepna Aaon Company ah ka naseppih Mong te nupi khatkiangah Pa Khai te pata teng ong nusiatna thu leh a hang teng ka gen zenzen leh a mai ong khing keei in keizong lainatpihna sumpia nuam ingh. aizongin tuni sum puakeng ongci-in tuni sun ciangin ka nasepna ah ongpai in zana ongpia ning kacih pen tun ongpia hing ci-in $ 20 keikiangah ong ap mawk hi. lungdam mahmah ungh ei. Topan thupha tampi ongpia hen kacih kawmkawm in namdangmi khat in hihthupiang a zakciang a lungsim lawngkha, lainatpih a hihmawk leh ei a Zomipih, sisan kibatpih ten i thuakpih tek, i lainatpih tek pen a hi dingmah himawk ei cih ka muthak hi. navekpi un Topan thupha ongpia tahen!\nGenbehnop : A beisa a ong kisuaksak thusa tengpen innteek lampan in maingal taka a kisehngam teng hi-in a tunga i sanggam te dan mah in a munmun a khuakhua pan thusa ong sepsak thei ding i omlai leh lungdamna lianpi tawh ong kimuak ding hi. lainatpihna sum sanni a nunung pen deadline ni dingpen September 8, 2014 ( Monday ) ni dinghi cih kong tangko phapha uh hi.\nZomi sungah nalaizompih uh\nOng nusia Pa Thang Suan khai te pata teng i sanggam, naihuai teng taang;in\nPrevious: Kawlgam aitang Singapore ah Tchouk Ball a kimawl ding Zomi te\nNext: Planet Shakers te Tedim paiding\nAbraham Lincoln laikhak ~ Hau Za Cin


url: =Republican te na Reagan le Lincoln maimawl sak « Nikonghong\nHome » Politic » Republican te na Reagan le Lincoln maimawl sak\nRepublican te na Reagan le Lincoln maimawl sak\n1990 kum kiim khawng lai movie khat ii min zak sak pak in sonte tu hi leang, tu ni GOP (Republican) party te na party sung mihing pha pawl khat ki samh mama hi (A Few Good Man) ka ci nuam hi. Tu ni GOP party te in meetangh toai taang mipi taw ki uitui vet nawn ngawl hi. Ciang, politic kam taw ci leang ziat sang nasia pial lei zo ahikom, khatvei hun lai president ngei ahi Lincoln, Eisenhower, Nixon, Reagan, le first George Bush te ii Republican party siama hi takpi laina ziam ci nop huai liang hi. Taangthu sung ah party thupi mama khat in ana din ngeina thu te, tu ni bo sua zo ci nop huai hi.\nTunung November tha kitealna en kik leang, GOP te na numei te tung taang point 11 taw lel aa, kum 18 pan 29 kilaklaw mee pia te tung pan point 23 taw lel hi. Kum 30 le kum 44 kilaklaw pha, mee pia te tung pan point 7 taw lel hi. GOP te na kuateng tung pan zo ziam? Khanghaam te tung pan bekma zo hi. Kum 45 pan 64 kilaklaw te tung pan point 4 taw zo aa, kum 65 sang ahaam zaw teng tung pan point 12 taw zo hi.\nGOP te ii zo mamana mun dang khat sia, pilna nei ngawl te tung pan ahi si hi. GOP te na pilna laitan niam bel teng tung pan le, a zawng bel teng tung pan mee nga bel tawntung hi. Conservative ci aa, ngeinalui apom ngaisutna nei te na GOP te mee pia aa, dinpui pan pui hi. Ahihang electoral board sung ah conservative sia se 3 sua se 1 bang om bek hi. Se 3 sua se 2 bang sia Liberal le Moderate pai zia pom ahikom, Democrat sang din pui hi. GOP te ii zawna mun dang khat sia Nipi ni sim biakinn apai te tungpan ahi hi. Ahihang Nipi sim biakinn pai sia Electoral board ii khen 5 sua khen 2 pha bek hi. GOP te ii lelna mun dang teng sia khangno sung, Latino sung hi lai hi. Ei Sahlone te ii nak, Latino sung ah point 44 bang taw GOP te na lel hi. 2008 kiteal lai point 36 taw lel aa, 2012 ciang lel sasiam hi.\nDemographics ci aa, minam tatuam te ii om dan, ki lai dante en leang GOP te akal suan zia a lai bua uh le haksa vaial tu ci thu ki mu thei vaial hi. Tu ni Republican te na taangthu en ki ii hi le, GOP president thupi mama pawl khat ii nasepna ngaisutna te a phaw kik tu hun mama zo hi. Tu ni GOP te ii ngaisutna le nidang hun GOP te ii ngaisunt dang tam mama kibang nawn ngawl hi.\nRonald Reagan na assault weapon ci aa, ngaal kisimna tu aki vawt thau theampo control tu khaam tu support hi. Background checks vawt tu Brady Bill ci aa, upadi khat vawt aa, Reagan hun lai Firearm Owners Protection Act vawt si hi. Tua FOP Act akipat ni pan kipan, assault weapon nei te na, tua ni ma register a vawt bua lai le, a thau uh register vawt khuan nga nawn ngawl hi. Illegal suak hi.\nTu ni GOP te na datsi zak tu bebek thupi sa aa, green energy ci in solar, wind, bio gas…etc khawng te langpan vilvel hi. Obama administration ii hybrid motor zak tu a tha piak bang selno in nui san zazan hi. Datsi sia hui zong niin sak mama hi. President Reagan sia gasoline tam ih zang lei le, hui niin sak hi, ci in datsi zakna ii phat ngawlna a son masa phit bel president hi.\nReagan hun 1986: Tax reform Act ki vawt hi. Tua Act bang ahi le, mihing hau te in tax atam zaw pia sak hi. Datsi manh tung ah tax khan si aa, investment pan sum meet vawtna pan tax khan si hi. Tu hunte son bang hi le, Reagan sia socialist nasia mama khat hi thong ngawl ziam?\nRichard Nixon sia Ronald Reagan ii a zaataak mama khat a syapa ki ci thei hi. Ama president sep hun, 1969 kum lai Tax Reform Act vawt hi. Tua Tax Reform Act bang ahi le, atam zaw ahi, mi nautaang te tung pan tax khiam aa, Obama ii uk bangma mihau te tung pan tax khan hi.\nTu ni GOP te na kiim le paam niin tu khawng thupi ngaisut ngawl hi. Global warming ci khawng ciamui in nei san zazan hi. Nixon hun lai Environmental Protection Agency ci in na form up ngei aa, tu hun GOP te taw kibang ngawl in kiim le paam thianthona thupi na sa mama hi.\nTu ni GOP le Tea party te na Obama ii infrastructure (lampi, meileang, tui, green energy, electric….etc) tung taang a sum zak kawk vilvel hi. Sum zakna nasia sa lei ahihang, ngaal vanh le ngaal sim tu ahina le, zakna khan tu bebek son hi. George Bush na Iraq a sim lai ni khat (one day) US $ billion 9 bang zangh hi. A tam zaw sia a Vice president Dick Cheney ii private company sung tum hi. GOP president lui aki zakta mama khat ahi Dwight Eisenhower hun sung infrastructure lam sang nasia mama in sum na zangh hi, ci in taangthu en kik leang ki mu thei hi.\nFour Star general khat hi aa, second world war lai D-Day ni ah Germany te sim in Europe a la kik pa, president Dwight Eisenhower na 1961 kum, ngam mi te tung akhaak bel a piak speech sung ah, USA ii ngaal lamsang sum zakna (military spending) sia nasia lei, tam lei tana ngam ii siipuazii ih kiam lawk tu lau huai mama hi, ci in son hi. (military spending was too big and threatened the health of the U.S. economy)\n1861 kum lai Abraham Lincoln na Congress tung ah tax taw kisai thu khat sung hi. American tual ngaal (civil war) ah zak tu ngam mi theampo tung pan income tax zakhen 3% tek khon leang, ci thu ahi hi. Tual ngaal sia American ngam mi theampo taw kisai ngaal hi aa, ngammi theampo in ngaal taw kisai bona, zakna theampo ih sik tek vadiam tu kisam hi ci in, Abraham Lincoln ii ngaisutna ah om hi. Income tax akipatna ahi hi.\nAbraham Lincoln sia mivom, mikaang vekpi kibang, sal om tuan ngawl, kikim siat ci ngaisutna apiang sak masa phit president hi. Tu ni GOP sung en leang mikang teng bekma thupi sak aa, numei ngangawn tawm vaial hi. GOP control House of Representative sung en leang, committee leader theampo mikang (white) hi siat aa, Asian, mivom, Latino khat zong om ngawl bek dom ngawl, numei khat zong om ngawl hi.\nGOP sung president thupi mama hiza bang na om ngei zo aa, a nasepna, a kal suanna te thupi mama zaatak huai mama hi kasap, tu ni GOP te na tua president thupi mama te ii, ngaisutna, khua muna, ngam mi te atu adei sakna te puavawk siat zo hi. Tu hun GOP te ii ngaisutna sung ah ngam mi te atu koibang seam tu, ngam koibang khang sak tu ci sia athupi bel in koi nawn ngawl aa, Democrat te nasepna koibang langpan vilvel tu susia tu ci sia le, a suk bel sia Obama mama koibang fight tu ci thu hi thong hi. Ngam khanto tu saang Obama sim tu thupi sa zaw hi.\nTu ni GOP te ii kal suan zia taw sia koi mama ngual suak zo nawn ngawl tu hi. Tu ni Republican party te sia a PU te hun lai Republican party ci thadaa, a PA te hun lai Republican party zong taw kibang nawn ngawl aa, party min zong athak vaw kik kul tu din mun ah om hi. 1850 kum lai a piang ngei “Know-Nothing Party” ci in min vaw leang ki si bel tu ka um hi. 1850 kum lai, Protestant mikang (white) niinteak bulomtang pawl khat te ii pat, kumpi ii immigration law theampo a langpan, group no khat hi. Tu hun GOP te sia tu sia level a theng hi.\nGOP sung pan Oxford saang tuak ahi, Louisiana governor Bobby Jindal bang khua a mu khakhat om saam hi. Ama na GOP nung nipi sung athu sonna khat ah, ih mawmawtna theampo ih tawlngah hun mama zo hi, ci in son hi. (Bobby Jindal, the Oxford-educated Louisiana governor, dipped a toe in the water last week when he said the GOP “must stop being the stupid party.” He added: “The Republican Party does not need to change our principles — but we might need to change just about everything else we do.”\nGOP te in amate sung pan mihing khat ii hawmthawkna a saang zo tu uh ziam? Jindal ii thu son sia news sung hong leet lei ngawl hi. Bangbangpo ahizong hong leet, hong leet ngawl ci sia sang thu man tatak sia bang ziam cisia thupi zaw hi. GOP te ngualzawna a nga kik nuam uh le, pu te pa te ii ngaisutna te pom kik in thu man thu tak tung ah hong din kik thei tu ki sam tu hi.\nDoppha: “The GOP has turned its back on Reagan and Lincoln” by Paul Brandus ka doppha hi.\nBy thawngno in Politic, USA on January 28, 2013 .\n← Dr. Cope Suan Pau taw thusonna\tေတာင္ကိုးရီယားႏွင့္ ျမန္မာ အနာဂတ္ပူးေပါင္းမည္ →


url: =Lamka buaina Zomi te’n Autonomy gam ngahna in neihen :: ZOMI DAILY\nposted on 21 September 2015 at 9:17 pm Lomkholna: Lamka, News, Zomi\nDear Zomi U le Nau,\nTulaitak-a Lamka buaina vai meizom-in, India leh Kawlgam gamgi kikhen vai pen kei’ theihna/ muhna khat hong kuppih nuam ingh.\nEnglish Colonial Government [Kawlgam: 1824-1948 January ni (4) Indepence ngah masiah leh India: 1947 August ni (15) Independence angah ni masiah] hunlai pek in Kawlgam leh Indiagam “Diarchy Rule” / Dai-archy oh-choh-yei ci-in Kawlpau in tuei-yei, khuei-yei oh-choh-yei pyattanar cih Myanmar history taangthu ah akisinn zahkhat in khuei-yei in zo ahih manin atuamtuak-in hong uk uh ahihi.\nTua hi-a, hih gam-nih atuamtuak-a ukna hong neih kipat, gamgi akhen ding ciangin, India lam pan thuneite leh Myanmar lampan Zogam tua hun-a Ukpi Kam Hau tawh gamgi vai ah gamgi-phuh ding ani-lem-khat kiciam-in, a-omna tuak uh pan kuankhia dingin akituah-tuahna vuah gamgi phutpah ding cia kithukimna a omsa pen, tua akiciiamni-liann takin Upipa Pu Kam Hau azi siciitciat-a dahlua in bangmah-dang ngaihsunzo vetlo, adahna bek tawh kapkap in ni-3-sung vilvel inntualzang ah kapin omcip kicihi. Tua manin Lamka district buppi pen India gam lam suakin, India / Vai leh Kawl gamgi in ih Zogam khen nih a hong suah ahihi kici hi.\nCihnopna ah Kawlgam pan va paito a ava luahto hipeuhmah lo hihangh. Taang pek-a ih Zogam leh ih Zolei hi. Lamka a’ eimi Paihte kampau te’n atheihloh man un Chin State pan-a pai ih hihman in Paite akici hihang peuh cimawkmawk uh. Paihte hong kicihna pan Paite peuh aa alaihdan aa kinei mawkmawk. Hi-peuhmahlo hi. Taangpek-a ih pu ih pa te luahna sa Zogam leh Zoleitang hi. Asung-a teeng mite ZOMI ih hihna pom tinten ciatni.\n1988 Kawlgambup Students’ Boy-cott Sangnaupang buppi lungphona apian khit deuh takin Lamka lam pan Zomi National Congress (ZNC) cih hong thang vangvang-a amakai pi Pu Thang Khan Gin @Zo Khan Khual pen tua hun-a India gam Prime Minister Rajib Gandhi tawh sang akah khawm ahi kici in tawl khat kimuang mahmah in Kawlgam lam pan aa kei akipan Zomi Nationalist te kilawp thei mahmah hi. Ahizongin tua zawh asawtlo khat in Pu Go Gin in Paihte National Congress (PNC) hong phuang khia sese-in tua pan ZNC hong thanem mahmah hi.\nTua meizom in Pu Thang Khan Gin in agenkhiat kammal kazakngei khat ah ei Zomite in Autonomous Administrative Region gamkhat ih ngahzawh nang-in; “Tu-le-tu-a Zomi asangzo pah-lote in nih vei atuak/ thuak pelmawh ding vua, ahizong tu-a Zomi asangzo pah-te in khat vei bek athuakkha ding uhhi,” ci-in agen kici hi. Tua bang ngeei-in 1997-98 kum in Paihte leh Kuki unau beelkaang kituh in sanggam Kukite’n Paihte gamteng lamangg khin ding dinmun ahihlaitak nung-a Pu Zo Khai gen dan liann takin Kawlgam lam-a ei Zomite in huut leh lep va thuah-to in kilemna va lakpih in Paihte te’n agamngeiteng uh ngahkik zo pan uhi. Tua pen Pu Thang Khan Gin genna tawh kituak takmah-a Zomi pompahlo te in nih vei athuak ding lakah amasa thuakna ahi dingin ka mu hi.\nTu tung-a Lamka buaina leuleu pen ei Zomi bup in Autonomous Administration Area khat ih ngah nang a thuakna dingin ka mu-a Pu Thang Khan Gin ii mipil thugenna maan mahmah ka sa hi. Tutung Lamka lam buaina pen ei Zomite in Autonomous Zogam khat India ah ih muhzawh nang hong hih nang in pantheih zahzah aa mapan khop ding ahihi. Agam-a om eimi te in zong Zomi’ min mah tawh Movement kician tak hong neihtohtoh suak nangin ngaihsutna hoih apia ih hi pah hi. Paihte’ min peuh, Kuki’ min peuh tawh hipeuhmah lovin, ZOMI’ min ngiat mah tawh ZOMI HILL-TRIBE AUTONOMOUS ADMINISTRATIVE REGION cih khat Face of Movement in hong neih ding uh ngaihsutna hoih khat ih piak kawm in ih ngahzawh dongin pantheih panmawh in ma panpih ding hi cih Honpa ih TO ZEISU KHRIS’ Min in akizawn phapha ih hihi.\nPROSPER ZOMGAM & ZOMI ALL THE TIME!\nMAY GOD BLESS ZOGAM & ZOMI ABUNDANTLY FOREVER AND EVER!!!\nZOGAM LEITANGH AH ZOMITE IN THUNEIHNA TAKTAK NEI TA PEUH UH HEN! AMEN.\nSia Thang En\nPrevious: Ka muhpak US Gamthu pawlkhat (2) ~ Awn Za Pau\nNext: Articles & Comments


url: =Mom Lai Lungzuan – 9 :: ZOMI DAILY\nMom Lai Lungzuan – 9\nposted on 14 December 2015 at 9:00 am Lomkholna: Article, Awnzapau\nLangno in Manno tung ah a lungkim lohna, a khasiat lawhnate a tung aa bangin khuisa kawmkawm in, a tawpna ah a thu bek ahi lo, la na- ngawn tawh Manno a vaikhak nop a theihsak nop hangin, laikhak ning ci tuan nawn vet lo in a nuai aa bangin a naupa Tedim aa tan kua sin laitak, Khual Luan Pau (Luan Pau) Thu Hilhna lai a khak hi.\nKutkai, Shan State\nNimit: 5 – 12 – ‘67\nKa nau Luan Pau aw,\nCidam in lai hong khak ing. No inn a omte ihnu ihpa leh sanggam meltheih teng tawh na na dam lai buang na vuam? Tu kum vaimiim bawk bang zah tel nei ih hiam? Khaal an khawng a hoih tuak nam? Ko kiang lam ah lah innlam aa theih dia kilawm thu lamdang kong gen vat ding mel thei kei khong ing. Tu naii gamsung pai ngei kong in, ka Batalian uah om leltak ung.\nLuan Pau aw a nuai aa kong thu gen dingte pen, kei khialhna pan ka phawk kikte leh ka galkap tum sung aa ka vahna ka ciahna pan, ka theih ka muh – ka kikholhpih a Kawl a Zote tung pan ka ngah khak thute vive hi in, papi vaii tawh kisaite inn lam aa ihnu ihpa ih mel theihte kiang ah a hoih theithei di’n na gen inla, sang naupang tawh kisai kong gente na lawm na gualte zong na theisak in. Ka galkap tum man in sum leh paai niikteen puansilh mi neih zah mi lam zah nei zo het kei nang in, inn ah om leng tu aa kong gen dingte kiphawk kha man hetlo ding ahih ciang, tua mahmah zong a manpha peen ding bang khat in ngaihsun ing.\nKhatna Ah Ih Nuntak Dan:-\nMi dangte nuntak dan ka et ciang in ei Khamtung aa nuntak dan tawh kikhai lua hi. Zanglei aa lokhote’n bawng tawh kho in, tua a khawhna-ah buhtang khamval lua kisa in taangpi taangta hong vaak zo lai hi napi’n, ei Khamtung ah kum khat bit zong kikhom lo in, kum sial in an taw in ih tai nainai hi.\nAn ih tawk leuleu teh a bawngleng a mawtaw cih khat tawh hi lo lai in ih lu in pua hi hang. Tua haksat nate ka ngaihsut ciang in ih gam ih lei; tuan aa ihpu ihpa teenna ci cinten dah hoh in, nungsang ciang aa ei tu ei ta khang ciang a, a nuntakna lampi ding ngaihsun in, gam hoihna an pianna ding leh kikawm kizopna a olna ding mun peuhpeuh ah, teng lel leng hoihsa ing.\nTu’n ngaihsun leng, tu laitak kei bang inn mun logam ih neih tei hang in zi leh ta tek tawh ih om hunteh ih unau in hawm in, tua teh ih tu ih tate zong tua bang mah in na hawm sawn lailai leh, ei khang ah ih khawhna mun ding a awng mahmah zong in, ih tu ih tate khang ciang an a pian loh ding ban ah, a khawhna ding takpi zong mun awng om nawn lo ding hi. Tua ahih teh ih tu ih tate aa’ ding ih deihsak leh, sanggam khat leh khat, zawlta lawmta kiphawh lohna, ki-it kingaih loh man ci lo in, nun takna nuam zaw’n teh ih cihna mun ah teeng in, tua tak ciang cidam in kihawhhawh zel peuh leng, ki-it kingaihna zong khangto zaw semsem zawsop ding ka cihteh, tu aa Tuisiang khawng Khampat khawng aa, a taitai te pil ka sakna hong thei sak nuam ing.\nTua bek tham loh in ih khamtung khuate ah hauh sawm hauh za a ih hau nuam ta zongin ei khua sungah sum tang ih neih khempeuh kigawm leh tul sawm khat zong pha zo lo ding hi. Khuapi sungah sum zong paai zong sum leng sum zuak in om leng a khuapi gol zah liat zah tawh kizui in sum a tam pah ding hi a, sum zon siam leng, a naak (source) hoih mahmah a ngak ding ih hihi.\nKhanglui te’n zong:-\n(a) Sinlai hual bang a khatsa tong kuppih sa, theihloh Kawltui nen ah\nsing, dang tang aw e.\n(b) Hing khen lunggulh zo leitaang bang dam peuh leng, phung suan\nsang zawi bang kikai, nawn ta ning e.\nna ci buang hi ven.\nNihna ah Ih Ngeina:-\nIh Khanglui ngeinate pen hoih mahmah napi’n, a tung aa ka gensa bang mah in ih zawn ih ngau tawh kituaklo mun zong om ka sa hi. Ei ton bang nang thei kei ni cin, kum tulkhat zakua sawmnga leh thum (1953) kum hi aa, tua tung tang bang ei inn pan bekbek aa beikhia a zu a sa tu hun sum in tuat leng, tulnih tulthum peuhmah bei naak hamtang ding ka cih teh, tua bang aa ih zat sa’ng in en’ ih kham val leh zong ih u ih nau hop bawl ahih kei leh kep bawl leng kimeet zaw in ka um hi.\nA “Tongte” bek hilo in a beh leh phung in sa a gawh tawh zu guan’ tawh, “sa gual gawh ni” bang tak tak voktal tuukli pha ngentang ding luang sawm bang go uh aa, tua teng pen ni sagih sung aa, a beicip pah hi lel mawk ka cih ciang in,ih khanglui ngeina kideemna hi kei leh buang pawh, paammaih mahmah sa’ng. Tua ban ah ih sialgawh bek zong ngaihsun leng, en’ nop ih sak ni aa nuntakna nei ganhing khat ih bawlsiat gawp ka ngaihsut teh, mihing ding in ngaihsun tase kei leng zong, etngam huai peuhmah lo aa, cizaathuai mah mah hi.\nTua bang mah in a dang ihpu ihpa ngeina,”hihneih” “gal aih”ih cih ni khat thu a voktal golpipi luang tampipi go a beisak mang pah cih ka ngaihsut teh, ko galkap an bang in sa tawmtawm leh anteh nengneng tawh huankhawmin meh in bawl leng inn lam ah lim kisa mahmah lai ding ci leng, ni tampi kikhom ding ahih ciang in ih zawn’ tawh kituak lo mahmah hi.\nA hi zong in tu aa kong thu genteng bang teekhteekh in ih pate kiang ah gen leng hong beeng hongvel hong vua nuam phial ding hi. Hi mah hi; hih ih ton ih gal-aih sa-aihte peen, ei khangnote muhna pan a thupi luat khol kei hang in, nidang in gal-ai sa-ai zote leh a tong zote zu nunna sa nunna lak ah na taltang mahmah uh aa, tua bang ahih zo lote’n zu kangg khat (zu kangg khat = Zubel dim in tui kileih hi aa, a tui a kimuh nawn loh dong/ a tui a kivun nawn loh dong a cihna hi.) zong na ne kha lo in, a-u anau khat peuh in neekngaih in a teepsak leh cih loh buang ama neek khak ding zong om thei vatvat lo in mite nawl khat ah muk hul kam hul in tu khilkhial geuh bek uhhi. (Nau zaw taangban pet a cih tua pan hong piang hi.)\nGal-ai sa-ai a tong zote buang ahih leh ama zaa tawh kituak in zu lim tata amau zu neek ding tamlua kisa’n neek zawh loh bang in om thei hi. A sih uh zong ciang in lasak theih ding mah hong tam tuam sawnsawn lai hi. Hoih hi; ahih hangin, tu hun tua bang ih bawl hang “hau si!” hong ki ci nuam diai leh “hai si!” hong kicih hun ding ahih teh, tua bang ngeinate ih lungsim ahih kei leh lai in keem in, a hi zong in ih tak in haksa pipi in hambawl nawn dah hoh in, tua bang hunte beisak leng…\nNgeina phiat tuak ka cihteh ih ton ih gal-aih sa-aihte hi aa, ahi zong tuate mahmah zong ih zawn’ luat man aa haksa pipi’n bawl ding ih zawn ih ngau tawh kituak kei ka cih man bek hi a, a thu in hoih a sa lo ka hi het kei hi. A puah phathuaite leuleu ih la, ih khuang, ih zaam te leh ih puansilh ih nikkteen te aa kipan hi aa, theih ding, kep ding, phuahphat mahmah ding kisam hi. Ko omna khang lam khawng ah “Minam Ni” khat peuhpeuh teh, minam dangte’n amau minam puan vive silh aa, ei mite’n puan-aak a nei lo hi tuanlo napi hang, ih vaihawm lah man sii leh, ih Zo ulian masate puanzaa taam liangvat diapduap peuh aa, a na kikhop ziak in ih tual puan-aak leh ih Zo numeite niik leh puante hong kilanghkhia nai lo hi. (khang lam > Kawlgam Kawl zang a cihna hi, Kawlpi khangsiah teng a cihna hi.)\nA lungdam huai khat ah kum tulkhat zakua sawmguk leh guk (1966) kum nung kum sung mahin, Zangkong sang naupangte’n tualpuan leh numei niiktual gansak uh aa, tu’n numei puan-aak ding zong kigansakta ci’n zaa ing. Khamtung pan a hong pai Zozum uliante leh Kawlgam bup pan hong pai taang mi ( kusale) khempeuhte mai ah tua ih Zo niik ih Zo puante silh lianluan tek kawm sa in Zomi nam ngeina laamna tawh a sawm nih vei na Union Day ( 20th Union Day ) – 12 February, 1967 ni in Zangkong Kyaikkasan Ground ah kinei masa hi. Tua ahih manin tua ni tua kha tua kum a kipan Zo minamte pasal puan leh numei nik picing tak in a nei a zang ih suak ta hi.\nLuan Pau aw, ih puansilh ih niikteen ih kizeepnate na thusim lo ke’n! En’ ih thusim kei leh kuan hong thusimsak lai zang ding hiam..? Ih Zo Laam ih Zo Late zong thupi mahmah hi. Mihing khat a lungdam ahih kei leh a heh a dah leh, a lungdamna a hi zong a dahna a hi zong, a kilat akitheih khiatna ding in bang khat teitei aa, a kihil kul hi. Tua ih laam ih lasakte pen ih lungdam theih man a hih kei leh ih heh ih dah theih man aa, a nei hi hang. Laamna lah neilo la sakna lah nei lo in mawk om leng, dahna mel nuamna mel theilo nun takna nei na pi’n phawk theihna ngaihsut theihna lungsim neilo ganhing bang ih suak ding hi.\nTua hi aa, hih ih laam ih la sakte in ngaihsutna lungsim nei mihing ih hih lamtak hong kilangh sak in, ih puansilh ih niikteen ih kampaute tawh akigawm khawm teh minam khat ih hih lam hong kilangh thei pan suak ahih ciang in, ih Zo ngeina gualnopnate nawtsiat ding hi khin lo hi.\nZiiphian (RC) ahih kei leh Tapidaw (Baptist) kim khatte in, a inn uah la kisa in khuang kibeng leh cih tha dah, a phawk nai lo pha diakdiakte bang Zo la dawng khat bang sa kha thah leh Pasian tung aa khelhna mawhna sa kha uhhi. Tua bang mah in Khuado nunnop bawl khawng ciang “mualsuak mei dete” ahih kei leh “tangsuak” te lakah va kihel kha leh ih biak Pasian in a tawlsan suk pah ding a ngaihsun kha tampi om aa, tuate pen sau gen kei leeng; gamdang pan aa hong pai a biakna naseemte (sang mangte) in Zomite ih pil baih ding deihsakna tawh ih ngeinate ih zuih ngawh nawn loh ding hong thu hilh in hong makaihnate ih telsiang nai loh man na hi gige hi. (Tawlsan – A tawl a meek cihna hi)\nTua ahih teh na lawm na gual a thei khialkhate na hilh in. Biakna tawh zom ngeii leng, ih khanglui biakna pen hoih peuhmah lo, maan peuhmah lo hi; cih tu tadih in ci nuam keng…. A hiang “Khanglui” ngeina ih cih mah bang in tuhun pai daan tawh kituak nawn mahmah lo in hong khanglui vai law takpi aa, ih khaw muh nang’, ih thu theih nang’ mun tampi hong khaktan in, ih muhna hong toisak tuam mahmah hi. Tua ahihteh ih pate khawng “Biakna” kheel ding a kulna dante a tel theihtheih nang in na paupih zelzel tan. A kheel nop kei hamtang uh leh zong, zatui zahaa tawh kibawlna kidamsaknate beek a up theihtheih nang’ na gen pihpih in.\nA Thumna Ah Pilna:-\nPilna pen ih khawsung khawng ah kisam ih sak le zong, khasum sanna peuh leh ih lawm ih gual Kawlpau Mangpau aa hong pau teh ih thangpaih bawl man peuh hi lel in, pilna saang ih neih kei hang ei khawsung taktak ah zong nuam mawh het lo hi. A hiang’ khang lam tung leng pilna kinak sap lua kisa ih upmawh loh thau tawi thei peuhpeuhte omna galkap sung khawng na-ngawn ah, lai a kisapna dan kilim theih pha diak hi.\nGalkap vaii ih theih maa in gal bekbek mah a kap gai pah ding ih sak leh tua bang na hi deksuai lo aa, laitan neite aa’ ding galsim lohna a dang a tuamdang nasep tampi tak om lai hi. Tungsiah za khanna ding leh a bu a mang suah theih nangin tan 10 ciang mah on kul hi. Koi mun koi munah ih sem zong in bangmah lai theihna nei kei leng, galkap nautang tektek ih hih hang in, ih lawmte’n bawng bang lawi bang aa hong bawl nuam sawn pah hi aa, khuapi sung vak leng lah, ih vahna ih ciahna khempeuh ah lai vive tawh hong kisai pian pahpah hi.\nInnlam aa ih pate khawng in: “Tu hun lai thei tam in, lai ih simsim hang akimanna om nawn kei” acih za mun ing. “Lai thei tam hi;” a cih pen maan hi. Tua ahih leh lai thei tam tua zahta lak ah, en’ lai va thei kei lailai leng, ih lawm te’n hongsim mawh in ganhing bangmah in hong ngaihsun in hong enneu mahmah lo ding hiam!…..? tuate na ciamteh pha mahmah ta’n.\nEi Zo numeite hamsiatna leuleu nu’ leh pa’ a tam zaw in:- “Numei lai sinsak kul kei – ei lawhtak to hi kei,” ci’n thu kin bawllo uhhi. A sum a paai nei zote aa’ ding in tua bang a, angsung pilluat ding hi lo hi. A sum a paai hong pia zo tase kei leh zong, a pilna a siamna tawh hong huh zawhna mun zong om ding hi. Na tanu pil leh liat ziakin a nu a pa va-angh hong pia ding hi. Tua ban ah amah a pil a siam man in ih Zo numeite’ minam dangte’n hong simmawh sak ngam lo pah ding hi. Sum leh paai sa’ngin minam liatna pen ei Zomi taangpi taangta aa’ ding in thupi zaw lai hi lo a hiam…? Tua bek tham loh in nu pil pa pilte in a tate uh hong pattah siam pah ding uh a, tua aa kipan a gei a pam a kitheihpite khempeuh in etteh in hong nei in mi tampi hong zelh pah ding uhhi.\nTua ahihteh khat leh khat na kigal bawl phial uh a na kilemlo phial uh ahi zong in, na mipih nop tuamna phat tuamna ding ahih leh na minam aa’ ding khual in, na vahna na ciahna peuh ah a kuamah peuh na huh theihna zahin huh inla, haazaatna lungsim nei ke’n.\nA Tawpna Ah;\nNang a’ding aa thupi penpen, pilna zon laitak aa kidop ding kong gen nuam lai hi. Tu’n nang kum (16) pha ta aa, tu laitak pen nang aa’ in a lau-huai bektak laitak hi; ih ci ding hi. Tangval kipat hunsung pen lungsim kidop mahmah hun ding, Laisiangtho pau leng “ze-etna” tampi thuak laitak ahihi. Gamtat hoih ding leh hoih lo ding, tua hun mahteh hong kithei khia ta hi. A tom in genleng tua hun laitak in, ngaknu leh ih kikholhpih ih lawm ih gual kidop ding kisam penpen hi.\nNgaknu tawh kisai lamsang pan a dang gen ta kei leng, kei tuahsa teng mah gen leng kicing gawp inteh. Na theihsa mah bang di’n Manglai tan guk ka on leh ka tangval kipat hong kituak mawk aa, ih pate’n hong hanthot loh sii leh, kei mahmah zong lailam uk zo nawnlo in, Manno ka vangngaih hun laitak ahih sawnsawn tawh, ka lawm ka gual sangkah nawn lote’n lah sangkah tawp ding lam vive hong hanthot bungleh uhteh, keima thu het mah a, a tawp ka hihi.\nMai lam thu ding themcik zong ngaihsun khol meel lo a, ka lungsim sung ah Manno bekmah vomvom kha in sangkah zop sang’ in ih khua ah om in lokho zaw mai leng ci in ka sangkah ka tawp hi. Manno bang tawh kum nga kum guk sung bang kingai hi napi ung, Pasian in hong gawm kei peuh leh kiteen theih tuan omlo veve ahih ciangin, ngaknu lam peuhmah na lungkham ngaihsut masa nai ke’n. A hun hong tun teh zi nei ta nei ding aa Pasian hong siam hong deihsak na hih nak leh, nang lungkham kullo in hong pai na lel ding hi. Ka laisim gualzo toto peuh leng, kei aa’ ding in zi ding ta ding lung hihmawhna om kei…cih lamin na ciamteh zaw in.\nTu laitak bang khangmom lai mahmah na hih ciang in nungak khat tawh kingai phot lecin, nang aa’ ding phat tuamna hong pia lo taktak ding hi. Khangno lai pen lungsim khensatna leh tupna kician mahmah khat ih neih masak kei leh, kim leh paam bawl in kipuk baih mahmah hi. A diakdiakin ngaknu lamsang na lungzuan lawhloh theihtheih na’ng in, nang leh nang na ki-uk pha mahmah in. Tua banah kham theih guih theih a ne a zang thei na lawm na gual a om leh zong na peel siam hamtang in.\nKong it mahmah leh kong deihsak mahmah ka nau Luan Pau aw, “MOM LAI LUNGZUAN” ken a na sin khin hi’ng in, ih lenlai ih vahvah lai in zu lak sa lak ngaknu lak ah ih lawm ih gualte tawh va tualbial gawp leng a nop mahmah tei hang in, ih kidop kei leh a tawpkhakna ah ih kongbiang ih bangkua ih nu ih pa kiang ah ih suan ih hil ding peuhmah zang khat zong hong om lo in, eimau siatna lam vive ding hong mainawt pih hi. Kei khelhna pan a hoih ding thei in na kikeem mahmah in la, na lai kumsial aa na on’ zawh tawntung na ding bek hi lo in, gual tungtuang a na on zawh ngiatna dingin, na lai na hahkat mahmah ta’n…..\nHih zah tawh tawp bawl phot ning.\nNa dam un.\nNa U, Langno.\n<<<< Beita >>>>\nPrevious: Zomite kipumkhat nading Kal masate\nNext: Pakistan ah Bomb puaktam, mi 10 si, 30 liam\nMalaysia MRT meilengthak nikhatsung atuang mi 142313 pha, 50% Discount kipia


url: =US gamsung khualzinna pawlkhat – 78 :: ZOMI DAILY\nposted on 20 March 2016 at 8:00 am Lomkholna: Article, Awnzapau\nMemphis, Tennessee pan Hot Springs, Arkansas\nHih a tung ateng ka et khit uteh Little Rock lamah ka ciah kik uh a, nitak nai 5:00PM in ka tung kik uhhi. Ka tun uh ciangin kisil phitphet in Hot Springs khua a om Pa Tuangpi (Pa Lian Za Tuang) B Th leh Nu Niangbawi (Nu Mung Kap Niang)te innah tungin nitak an kane khawm uhhi.\nKa kigengen uh ciangin Pa Tuang ii min tap pen, Sezang khua pan a pano lawm Pau Za Lian tam na hi gige hi. Ka neu lai a Tedim ah manglai sangkahpih adik a migi mahmah aki-ittuak mahmah ka lawm Pau Lian.., amai puak mahmah zong ahoih dihdeh khat ahihi. Ama’n Kawlzi nei in a sawt nailo in hong nusia khin hong ci hi.\nNitak anneek khit ciangin biakpiakna ka bawl uh a, apai khempeuh in khatkhit khat gennop bangbang ka genna teng uh tawh khua hong zanin Dr Mungno tawh kote gel bel taamsuak pah in ka lawmte tenguh Jacksonville, AR mah ah ciah kik uhhi. Amau ciah khit ciangin ko gel in naupangte gel Kompi (Tg Cin Sian Kom) Lia Tawi Nuam (Lia Ciin Tawi Nuam) lupna khanah lungnuamtak in ka lum uhhi.\nHot Springs – Little Rock\nZingsang lam akipan sya Mungno in innteekpa Tuangpi mawtaw veelsakin bawl dia kilawm teng bawlsak a, aman teh ansai ah ka innteekte un an hong neekpih hi. Tua zawhteh ko bangmah a thei lopi, Pa Tuangpi in hi lai nong pai buang un Hot Springs a cihna mual hong paipih ning, tua banah mual dawnah tower khat zong om in hong kahpih ning hong cih ciangin lawptak in ka pai uhhi.\nMual laizang a kimciang ding khawng ka tun uh ciangin a tuisa phulna ka tung petpet uhhi. A kilawng ngam ciang bek ahi a, sawtvei leh aktui min zo ding phial in ka ngaihsun hi. A satna pen 147F hi a, 212F ciangin tui a so ahihi. A mualbul dong ka zuisuk kik uh a, tua lai ah tuikhuk kibawlin kikholsak hi. Tui khuk gei zongah a phul tawmtawm zong kimu thei hi. Ko paina san bek ah a phul hilo in tua mual tungah mun 47 takah tuisa a phul ziahziah ahihi.\nTua tuisate zangin a khua sungah The Ozark Bath House ci in kisilna innpi tampi tak kigual in kilam hi.\nTu ma 1877 lai pekin Enoch Woolman in 75ft a sang tausangpi lam ngei hi. Keek khak leh gamkang in susia ahih manin anih veina 165ft a sang siik tawh kibawl tausang kilam leuleu a kum 60 sung kimang hi. Tua zawh ciangin tu a, a nunung pen 216ft a sang kilam hi. A kilamna mualdawn pen tuipi maipan 1,040 ft a sanna a sang penpenna munpan kilam ahihi.\nTua tausang khuadakna pan Hot Springs National Park leh Quachita mualkuam teng kimu thei hi. Ka kah lam un lift tawh ka kah uh a, ka kumsuk lam uh ciangin a keellei ngiat tawh ka kum uhhi. Tua sun ka paina khempeuh uh ka video camera tawh sia Tuangpi mah in hong zaih kawikawi hi.\nTua zawhteh kimaingap mahmah in khat leh khat dan kithei dia kithawi pan leh nuam kisa laipi mah in khuasung lamah ka ciah kik uh a, ka mawtaw khawlna pan mah uh’n sak leh khangin ka kikhen pah uhhi. Jacksonville ka tun kik uh ciangin khua hong zing dektak zel hi.\nPrevious: Finland Gam Pan I Sin Ding Om ~ Hau Za Cin\nNext: Hong pattah ding mihing nam nga kisam ~ Hau Za Cin\nA 2 veina Zosuan Tuailai Khawmpi hong nai semsemta ~ Hau Za Cin


url: =Kumpinu mothak – Rachel Meghan :: ZOMI DAILY\nposted on 20 May 2018 at 3:20 pm Lomkholna: Britain, News, World\nRachel Meghan Markle pen August 4, 1981 kumin Los Angeles, California USA ah piangin, A pianna Nu Doria Regland pen social worker leh yoga instructor sem in Windsor Hills California ah teng hi. A pianna pa Thomas Markle Sr. pen film industry sem mi Emmy Award 2 ngah zo in Rosarito Mexico ah teng hi. A nu pen mivom nam Protestant Biakna zui in, A pa pen Episcopalian (Anglicanism) Biakna zui mi hi a, Meghan kum 6 mi ahih in a nu leh pa na kikhen uh hi, A pianpih sanggam neilo in apa zi masa tate Thomas Markle Jr. leh Samantha Grant te hi.\nMeghan pen Hollywood ah khangkhia in kum 11 a phak in USA company lian khat NICK NEWS W/5 kici thulu deihlohna lai-aat in milungsim lawngin na laihsak zo a, bek thamlo in Pi Clinton in zong tua laikhak mu in thapiakna lai na thukpah hi. Protestant Biakna zui in Los Angeles ah sangkah to in 2003 kum in Northwestern University pan double major (theatre leh international studies) tawh bachelor degree ngah hi. Internship in Buenos Aires Embassy Argentina ah semkawm in Madrid, Spain ah a semester zom in pilna na zong ngei hi.\nMeghan in international charity ‘One Young World’ ah counsellor sem in 2014 annual summit Dublin ah ‘Gender equality and modern day slavery’ cih thulu zangin thugenna zong nei ngei hi. 2014 kumin Afghanistan leh Spain ah ‘United Service Organization Chairman of the Joint Chiefs of Staff’ zui ngei in 2016 kumin Global Ambassador for ‘World Vision Canada’ za ngah hi. United Nations Entity for Gender Equality and the Empowerment of Women ah Advocate sem a, Leitunga minthang Time magazine in 2018 “100 Most Influential People in the World” sungah na tel uh hi.\nKum 2004 pan 2017 sungin TV shows tuamtuam leh movies ah kihel ngei a, 2014 kumin lifestyle website ‘The Tig’ bawlin numei mithang tuamtuamte profiled om in lawhcing mahmah hinapi April 2017 kumin khawlsak kik hi. Meghan i hauhna US dollar $ 5 million pha dingin ki-um hi.\nMeghan pen Actor leh Producer Trevor Engelson tawh kum 2004 in kizui uh a, September 10, 2011 in Ocho Rios, Jamaica ah kitengin August 2013 kumin kikhen kik uh hi.\nJune 2016 kumin British kumpi innkuan, kumpi zaluah thei ding a 6 na Prince Harry tawh lawmte deihsak le viahawmna tawh 2 vei ki mu (date) khit ciang hong kizui suak uh a, 2017 September kha Invictus Games Toronto Canada pan a khatveina dingin mipi muh in hong kithuah/kilak khia uh hi.\nPrince Harry in Zuthawl pia ding cih a teltak ciangin Meghan in a nasep khempeuh khawlsan in, a social media account te zong khak pah hi. Prince Harry in a pi Queen Elizabeth II kiangah thukimna khempeuh a lak khit December 1, 2018 ni-in World Aids Day hun bawlna ah official in mipi ma ah kilak uh a, Meghan zong kumpi innkuan vaite kisin in kizangtoto pah a, March 6, 2018 ni-in Church of England, Archbishop of Canterbury Justin Welby in Kumpi innkuan pawlpi sanna leh tuiphumna na pia hi.\nMay 19. 2018 ni-in Prince Harry tawh pumkhat suahna nei in tua a kipan British kumpi innkuan suakpah a (Royal Highness), a ma za dingin “Her Royal Highness The Duchess of Sussex” kipia hi. Melbourne Thuthang\nPrevious: Pentecost Ni-a Peter’ Thugenna (Sawltakte 2:14-42)\nNext: Penticost ~ Rev. T Ding Gin Lian


url: =LESSON 2 Oct 3-9 ~ MUC\nLESSON 2 Oct 3-9\nTu Kaal Sung Sim Ding: Pian. 3:1–15, 2Kor. 4:6, 12; Luke 1:26–38; Matt. 1:18–24; Eph. 4:15, 1John 3:18; Thkikna 6.\nKAMNGAH: “Ka ta aw, na pa hong thuhilhna hoihtakin zui inla, na nu hong thugente ngai in.” Paunak 1:8\nI mihing hihna tawh kizui-in tatsat lo-in theihna a behlap tawntung ihi hi. A taktakin nuntakna in pilsinna khat hi. Nidang Israelte in khangno pilsinna thupi takin ngaihsun uh hi. Naungek hun sung panin Pasian hoihna, Ama vangliatnate hilh dingin Pasian in thupia hi. A diakdiakin Israel tungah kipia thukham limtak kihilh uh hi. Lasakna, thungetna leh Lai Siangtho simna cihte in lungsim ngaihsutna hatsak hi. Nu le pa in tate tungah Pasian thukham in Ama zia le tong pulaak hi; tua thupiakte in Pasian lim le meel a nei dingin a hong hilh thu guipi hi, ci-in hilh uh hi. Tua bangin a kihilh uh ciangin kam tawh kihilh uh hi; ahi zongin khangnote in Hebrew laigelhte sim thei uh a, savun tunga kigelh Thuciam Lui thute sin thei uh hi.” Ellen G. White, The Desire of Ages, p. 69.\nA beisa hunin naupangte pilsinna mun a tam zaw in innkuan sung hi. Lai Siangtho in inn sung pilsinna tawh kisai bang gen a, innkuan khempeuh in a zat theih ding thu guipi bang hong hilh hiam?\nLai Siangtho in leitung hun masa sung a mite pilsinna tawh kisai thu kician takin a hong hilh loh hangin innkuan kilamh zia in pilsinna khat hi pah hi, cih kimu thei hi. Eden huan a pilsinna in innkuan bulphuh hi. “Adam in Pasian ta hi (Lk. 3:38), Sangpen Pa tate in Pa tung panin pilna sang penpen ngah uh hi. A taktakin amau innkuan kipantahna mun hong suak hi.” Ellen G. White, Education, p. 33.\nEden huanah a sin uh thute i thei kei zongin piansak thute, mawhna leh hotkhiatna thute sin ding uh hi. A nuai-a Lai Siangtho munte in Adam leh Eve in a tate uh tungah bang pilna guan uh hi, cih hong hilh hiam? Pian. 1–2; 3:1–15, 2Kor. 21 4:6; Luke 10:27, Gal. 3:11; Mang. 22:12. 22, 23\n“Leitung piancil a kikoih pilsinna paizia in leitung mite etteh dingin a kikoih ahi hi. I nu le pa masa pente teenna Eden huanah pilna ngah theihna thu bulpi kipia hi” Ellen G. White, Education, p. 20.\nKhristian pilsinna in nu le pa, tate a kipan innkuan sungah upna thu, biakpiakna, thuhilhna, khatlekhat kipawlna, hotkhiat nasepna leh Pasian na sepna-ah kipiakkhiatna hi. Inn in Pasian hong itna leh Ama kamciamte kihilhna mun hi. Inn panin tate tungah Jesuh in amaute Honpa leh lawm hi, cih kihilhna mun hi. Inn in Lai Siangtho, Pasian Kammal kihilhna, kipantahna mun hi. Innkuan pen tate in vantung i Pa tawh kizopna hoih a ngahna mun hi.\nPian. 4:1–4 sungah Cain leh Abel in Topa tungah meihal biakna pia uh hi. Tua bangin amaute in inn sung panin biakpiakna tungtawnin hotkhiatna thu sinna, kihilhna ngah uh hi. Ahi zongin hoih takin kihilh uh himah taleh Pasian lamet bangin hoih zo lo uh hi.\nNa innkuan in bangbang dinmunah a om zongin thuman kihilhna mun, thuman tawh a nungta innkuan hi dingin bang thu khentatna nei thei na hiam?\nLai Siangtho in Jesuh naupanlai thute tam pulaak lo hi. A neulai nunzia-te i thei kei hi. Ahi zongin a leitung nu le pa Mary leh Joseph in Pasian kihta mi ahih manun Jesuh khuasakzia, Joseph leh Mary nunzia tungtawnin Jesuh neulai a nunzia i ngaihsun thei hi.\nA nuai-a Lai Siangtho munte in Mar y leh Joseph nunzia bang pulaak uh hiam? Koi bangin Jesuh pantah uh hi ding hiam?\nLuke 1:46 55_____________________________________\nMary leh Joseph in Jew thu-um mi citakte hi. Thupiakte leh Pasian thukham limtak a zui mite hi. Tua hi-in Topa in amaute tungah a piang ding thute limtak hilhkhol hi. A kihilh bangbangin amau zong nungta-in zui uh hi.\n“Naupang Jesuh in Jewte lai kihilhna mun synagogue ah pai-in thusinna nei ngei lo hi. Jesuh aa dingin a nu Mary in a masa pen pilna a hilhsia hong suak hi. Jesuh in a nu muk le kam panin kamsangte genkholhnate za za hi; a nu tung panin vantung thute thei hi. Topa in Moses tungtawnin Israel mite a hilh thute tu-in a nu Mary khephung panin Amah mah in thungai-in hong om hi. Naupangno pan a khangno hun dongin Jesuh in rabbis sangah pilna sin ngei lo hi. Amaute tung pan a sin ding bang mah om lo hi. Bang hang hiam cihleh Pasian in Ama laihilhsia Pa hi.” Ellen G. White, The Desire of Ages, p. 70. Tua hunlai-in laihilhsia hoih, a citak laihilhsiam tampi om hi. Ahi zongin a Tapa uh gen thute amaute in telzo lo uh hi. Bang hang hiam cihleh Jesuh in vantung Topa bek in a piak theih pilna leh theihna tawh kidim hi.\nA tungdeuh a i pulaak Ellen G. White laigelh sim kik in. Jesuh in a genkhiat thute mah a nu Mary tung panin pilna ngahna nei kik hi, cih thu in bang hong hilh hiam? Hih thu in a lamdang Pasian hong itna bang pulaak hiam? Koi bangin mawhnei, siatna tawh kidim eite in Pasian hong itna thu thuk thei ding i hiam?\nA taktakin thupi-in thupi kei taleh pilsinna khempeuh in kizop kithuzakna khat hi. Laihilhsia in theihna, pilna, thu tuamtuam, nate thute thei-in tua thute sangnaupangte hilhsawn hi. Theihna a nei mi khat in midang tungah hawmsawn ding hi; tua lo-in ama theihna in bang mannei ding hiam?\nTua banah laihilh siamna in theihna hawmsawnna sangin lian zaw hi. Laihilhna-ah khat le khat kizopna in a bulpi khat hi. Laihilhsia khat in a manpha ama siamna theihnate laisin mite tungah deihsakna tawh hawmsawn hi. Naupangte, khangnote tungah hehpih itna i neih ciangin amau lungsim puak dongin theihtelna i nei thei hi. Tua bangin amaute theihtelna in khatlekhat kizopna kipsak hi.” Ellen 18 G. White, Education, p. 212. English\nLaihilh siamna-ah lungsim ngaihsutna leh mimal kizopna kihel hi. Hih in pilsinna khat mah ahi innkuan sung kipantahna-ah thupi mahmah hi. Laihilhsia leh sangnaupang kikaal kizopna hoih kisam mahmah hi. Khatlekhat thukizakna tungtawnin khatlekhat kizopna hoih hong piang hi. Khristian khat in Lai Siangtho simna, thungetna cihte nei keileh Pasian tawh kizopna hoih nei thei lo ding hi. Innkuan sungah zong Khrih hehpihna leh Ama thu theihna ah a khantoh nadingin Pasian makaihna kisam hi.\nA nuai-a Lai Siangtho munte sim in. Innkuan sung a kipan khatlekhat kizopna hoih nading bang hong hilh uh hiam? Late 37:7–9; Pau. 10:31, 32; 27:17; Eph. 4:15; 1 John 3:18; Titus 3:1, 2; James 12 4:11.\nNeulai mahin khatlekhat kizopna hoih tawh naupangte pantahna in Khrih tawh mimal kizopna uh huh banah innkuan sung mimal khat leh mimal khat kizopna zong hoihsak hi. A neulai-un tua bangin pantahna hoih tawh a kipantah ciangin a khangno, nungak, tangval uh ciangin zong tate tawh kizopna hoih a nei toto nu le pa na hi ding hi. Tanei lo nupa, innkuan na hi kha phial zongin, tua bangin kipantahnate in mi tawh kizopna hoih hong neisak hi.\nBang thu ka gen hiam , cih kisittel ding a thupi mah bangin koi bangin ka gen hiam, cih in zong thupi hi. Na thugen khat pen hoih mah mah napi in ahi zongin a gendan na siam loh manin siatna piangsakin mi muhkhialh na thuak ngei hiam?\nNU LEH PA-TE VAIPUAK\n“Pate aw, na tate uh hehtheih nadingin bawl kei unla, Khristiante ngei-na tawh kituakin taii-in hilhin pantah un” Eph. 6:4. “Kua in zi hoih ngah zo ding hiam? Zi hoih in suangmanpha sangin manpha zaw hi.” Pau. 31: 10\nNu leh pate in masuan lianpi nei uh hi. Pa in innkuan aa dingin lutang hi. Innkuan in sanginn, biakinn, khua kipatkhiatna phungpi hi. Pa in gina lo-in ama masuan panla zo kei leh innkuan sung, pawl sung, khua sung in kisiatlawh hi. Pa in Kha Siangtho gah – itna, nuamna, daihna, thuahzawh hatna, dikna, hoihna, upna, migitna leh pumpi ki-ukzawhna kisam hi (Gal. 5:22, 23).\nNu in zong tua bangmah hi. U sung nau sung, khua sung aa dingin nu in dinmun lianpi nei hi. Naupangte gamtat zia le tong hoih tawh a khankhiat nadingun nu in huzaap lianpi nei hi. Innkuan sung a nop nadingin nu huzaap in thupi hi. Tate pantahna, pilna piakna-ah pa in nu tawh mapangkhawm ding uh hi.\nA nuai-a Lai Siangtho munte in nu leh pa bang hong hilh uh hiam? Eph. 5:22, 23, 25, 26; 1Kor. 11:3; 2Kor. 6:14; Rom. 13:13, 14; 2 Pet. 1:5–7; Phil. 4:8. 6\nKhristian thuzui nu le pa in tate etteh thamcing dingin Khrih etteh-in Ama zia le tong kisam hi. Zi leh pasal kizopna in Khrih leh pawlpi kizopna limcing hi. Nu le pa in tate pantah makaih lo-in, ahih keileh thatang zawhna tawh a makaih uh leh, tate leh mite mai-ah Khrih zia le tong a lak khial suak uh hi. Thu mu khial dingin lamlak suak uh hi. Pasian in nu le pa tungah lungduai kulhkal takin tate pantah dingin thu hong pia hi (Thukikna. 6:7). Tate in a lungsim khempeuh uh tawh Topa a it ding leh a thupiakte a zui dingun nu leh pa in masuan nei hi. Tate in Topa a zahtak dingun, a thupiakte pan lampia lo-in Ama tungah a kipia dingin nu le pa in hilh ding uh hi.\nPasian in Israelte tungah ama bawl na lianpipite amaute in a tate uh tungah a hilh kik dingun Pasian in amaute thupia hi. Tua bangin uhamte in khangnote tungah na lianpipite pulaak uh ahih leh singlamteh tungah Khrih a hong sihkhit nung-a a nungta eite in zong khangnote i theihsak ding thu tampi om lo ding hiam? Tua hi-in tate tungah i pulaak, i hilh thute, tate in Topa thuman a theihtel nading leh Khrih tawh mimal kizopna hoih dingin lampi a sialkholhsak, amaute a kigingkholsak ihi hi. A tawpna-ah Pasian in mi khempeuh tungah deihteel theihna hong pia khong hi. Tua hi-in tate in zong amau vawh bang mahin Pasian mai-ah sittelna thuak ding uh hi.\nNA MANGNGILH LOH NADINGUN\nIsraelte in Kamciam Gam a lut ma-un Moses in amaute tungah a lamdang Pasian ompihnate a mangngih loh nadingun a beisa thute gen pha pha hi. Thuhilhkikna Bu in Moses thu vaikhakna, ahih keileh a teci panna kici thei hi. Tua thute a kigelh khit kum tul tampi pha khin hi. Ngei-na, mun le muan zong kibang lo, nuntak khuasakna zong kibang lo, na khempeuh in kilamdang khin hi mah taleh a thu guipi in tuni dongin mannei hi.\nThuhilhkikna 6 sim in. Khristian pilsinna tawh kisai thu guipi bang hong hilh hiam? Tate bek hi lo-in Pasian leh Ama hong hotkhiatna thu a thei nai lote tungah bang thu hilh dingin hong sawl hiam? Hilh ding thu a om mah bangin pelh ding vauhilhna bang thu om hiam?\nTate tungah hilh ding thu tampite lak pan Pasian in Israelte tungah a bawl nalamdangte gen kik ding uh hi. Pasian in amaute aa ding asep abawl thute a mangngilh loh nadingun kihilh phapha uh hi. Nu le pa in tate tungah Pasian thu hilh ding masuan lianpi nei uh hi. Tua bangin tate a hilh nadingun nu le pa in zong theihna kisam a, a hilh ding uh thute kiginkholh kul hi; tate aa ding hun piak kisam hi.\nTate sia masa pen in nu hi. Tate in theihna nei nai lo, a theihna uh neem mahmah laitak leh na khempeuh a theihnop uh hun sung mahin nu in tate pilna guan ding masuan lianpi nei hi.” Ellen G. 14 White, Education, p. 275.\nTua bang hun mahin nu le pa in Pasian hong itna leh Ama kamciamte a hilh ding uh kisam mahmah hi. Nu le pa in tate vantung pilna leh Pasian kamciamte a hilh hun ding khat tuamkoih ding uh a, tua bangin pantahna in hong pai ding hun sungah tate leh innkuan tungah huzaap lianpi nei hi.\n“Na tate uh tungah limtakin na hilh ding uh a, na inn sung uhah na tut uh ciang, lampi-ah na pai uh ciang, na lup ciang uhleh na thawh ciangun tua thute na gengen ding uh hi” (Thkkna. 6:7). Bang thu lianpi hong hilh hiam? Tate bek hi lo, nu le pa mahmah adingin zong Topa mitsuan tawntung ding hong hilh hi lo hiam?\nNgaihsutbeh Ding: Read Ellen G. White, “Preparation,” pp. 3 275–282 in Education; “Cooperation,” pp. 283–286 in 4 Education; “Discipline,” pp. 287– 297 in Education.\n“Nu le pa in tate a neulai a kipan a gol dong uh pantah ding masuan lianpi nei uh hi. Tua dingin nu le pa in limtak a hilh nadingun amau mah a kiginkholh ding kisam hi. Ta a neihma-un nu le pa in pumpi kilamzia, lungsim ngaihsutnate a khantohzia leh gamtat zia le tong hoih cihte limtak a kantel ding uh kisam pha mahmah hi.” Ellen G. White, Education, p. 276.\n“Nu le pa in tate pantahna-ah mapangkhawm ding uh hi. A nihun tate hilh ding masuan nei uh hi; hanciam khawm ding uh hi. Tua bangin tate ahilh siam nadingun Pasian tungah a kipiak uh kisam hi; Ama makaihna ngen tawntung ding uh hi. Tate limtak a hilh nu leh pa in khat le khat kimawhsak lo-in, tate ading amau deihsak bangin laihilhsia-te in zong a na hilh uh ciangin nu le pa vaipuak dawn suak ahih manun pahtawi-na ngah uh hi.English Ellen G. White, Education, p. 283.\n1. Ta nei-in ta nei kei zongin eite khempeuh in innkuan nei lo i om kei a, mi tawh khat le khat kizopna nei vive ihi hi. Tu kaalsung thusinna tungtawnin mi tawh kizopna hi taleh Topa aa ding teci hihna-ah phattuampih na nei hiam?\n2. Pilsinna pen a deihhuai khat-in i ngaihsun ciat hi. Kua in pilsinna langpan hiam? Ahi zongin mi khempeuh in pilna deih takpi hiam? A hoih lo, siatna-in hong tunpih pilna om hi lo hiam? Tua bang siatnate panin pilna in deihhuai mah ahihna, mihingte’n a phattuampihnate ngaihsun in.\n3. Wednesday ni-a pulaaksa om bangin Pasian in mihingte a hong piakkhong khat in mimal deihtel theihna hi. Tate khangto-in a nungak, a tangval, a uham hun ciangin, a neulai-un Pasian thu a kihilh thute siksanin, amau khentat deihtelna bangin kalsuan uh hi. Bang hangin nu le pa hi taleh a kuamaciat in mite tungah hotkhiatna thu gen ciangin, upna thute i pulaak ciangin ahi zongin, mimal khat ciat in deihtel theihna nei ihihlam phawk ding kisam hiam?


url: =M I N A M I T N A | ZOKUOMTHAWN\n← Class XII results record 65 pc pass & the toppers\nManipur in quest of healing hand →\nM I N A M I T N A\tPosted on May 13, 2008\tby Zou Sangnaupang Pawlpi Delhi Rev. Dr. Mang Do ThangMinam khanto na ding veina tawh Global Zo Organization (GZO) kipawlna ih nei ta vua kipah huoi ka sa mama hi. Tami kipawlna ang pien thei na ding mukholna (Vision) nei makai teng tungah zong lungdam ka ko nuom hi. Mukholna (Vision) pen mihonpi khat a hi sih leh mimal khat in “a phaw khah lo vuh kisapnate (unconscious needs) tung tawn in “ei hun vun” cia awging tawh ang kiho lovang vun hlabil tawh za a, lainatna tawh hunopna hi” ci lei huom pen in ka um hi. Tami GZO pen ih minam it pawl khat in koima sawl koima ciel vawt lo a, Zo tate phawkhahlo aki taangsapnate vuh hlamit tawh mu in, hlabil tawh za a, ang phot khiet vuh ci lei ki khiel lo ding hi. Tami GZO tung tawn in ih minam ki lapsang na ding a nei a teng sep ding in lunggulhna ka nei hi..\n1. IHHINAKEPCINGNA(Retainingouridentity)ZO ih hina (Identyty) pen ih kepcing sih leh ih mansuo thei ding hi. Kawlgam tangthu sung a minam gol khat na hi ngai Pyu minam te in a ngaina, a kam leh a tangthu te a kepcing lo zieh vun tu in a minam vuh mangthang in minam dangte valtumna (assimilation) thuoh in a omna leh a ngeina mel ki thei nawnlo hi. Minam hina ih mansuo lo na dingin a nei a thute kepcing kul hi.\n(a) Sisan leh haam (blood and tongue)Tuhun ciengin pupa tenna khuota pan in nuntat ol-deuna khuopi te ah ih teng vua thupha golpi hi ci thei ding hinapi namdang te ngaina leh haam in ei valtum ding zongh patau huoi mama zel hi. Minam khat eisuohsah (identifying factor) pen sisan (blood) ahi vangin ei gawmton (unifying factor) pen pienpi haam (tounge) a hi zaw hi. Ih sisan akibah vangin ih haam akibah sih leh khat le khat ih kithuoton na ding hamsa pai lien hi. Kawl te khat in ih haam hing zangh leh ih it tuom pai lenlon hi. Ih tate in ih Zo haam ang thei sih le minam dangte tawh ki thuo nuom hing sa in kiteen kipina (inter-marriage) ang om in minam itna zong ang kiem pai lien ding hi. Immigration department te thubulphu (motto) ah “lei valh in minam mang thai lo in, mi valh in minam mang thai hi” ci pen thuman ahi hi. Ei Zote pen micitawm te (minority) ih hi vua ih lai, ih kam ih ngaina ih kepcing sih leh a sawtlo in ih mangthaap thei ding vuh hi.\nTua zieh in minam it nu le pa te’n ih tate Zozi, Zopasal ih sui sah ding vua, inn sungah zong Zo haam ih zah sah ding vuh kisam hi.\n(b). Ih tangthu, ih lai leh ih ngaina (our history, literature & culture)Ih Zo tangthu midangte gielte man ih sa sih a, eimahaw in lah ih giel vanuh sih vuh hi. A tawpsa kum (3) kiim in mi khat in mi dang gielh khat pansia in Zote pienna thu ang giel pen zuou bulompi a hi lam ih thei vua ih thangpaai ma ma ciet vuh hi. Leitung ah tangthu man pen tam khol lo a, a tam thei thei gelh ding beh ki sam ka sa hi.\nFrance galkapmaang Napolean in “Taangthu ih ci pen zuou bulompi a man bang a, sanna a hi hi” (History is a set of lies agreed upon) a ci ma bang in koima tangthu a man lien om lo a, a tawpna ah a tam giel pen pa a aman tangthu (authentic history)ang suoh lel ding hi. Tua zieh in mite gelh manlo cia ih phun phun sang in eima hawn ih tangthu giel ciet vai. Kumpi te in thukizahna (media) pen thukizahna (media) ma tawh le do kia ding hi a ci bangin ih Zo’te tangthu man te leh thei huoi tuom tuom te tulai tah thu kizahna (media) a thupi pen a ih nei Puzo news sung ah ih suo sah zo den ding vuh ki sam hi.\nZo kici popo in Zokam leh Zolai ang thei na ding zong ih sep pieh ding ki sam hi. Zo haam Zokam kisinnuomte a ding in Kawlgam a kikhen ih Zo Laisiengtho (Thuciemtha) sim ding hoi pen ding hi. A zieh pen a tel nop ma ma tulai Zohaam (Today’s Zo Version) tawh ki tei hi a, tulai Kawlgam a om khangtha te’n simha asah, India lam a ki khen Zo Laisiengtho te bangin a hamsa taangkam (archaic word) ki zang lo hi. Tua ban ah ih Zo ngaina te a hi ki teen kipina, gal aih sa aihna leh ih ngaina laam (traditional dance) tuom tuomte lai ah ih koi banah ih tu ih ta te te thei ding in video recording bawl a kepcing ding zong ki sam hi.\n2. PILNA SINNA (Education)Minam thupi ih suo na ding in ih pil masah ding ki sam hi. Tulai in pilna thupi kisa nawnlo in sumsui in gamdang ah ih ki thawi mang ta vuh hi. Pilna pen sumsui sumzonna ding beh hi lo hi. Pilna pen Greek kam in paideia ki ci-a, Latin kam in humanitas in na kilet hi. A khietna in “mi picing khat suosahna” (the formation of the human person) ci na ahi hi. Pilna in mi picing khat suo na ding a ki sam siemna, gamtat luheeh, om dan khawldante sinna a hi hi. 1990 kim a ki pan tuni dong pen ih gam ah nuntatna hamsat zieh in leitung mun tuom tuom ah Zo’te ki thethaang hun (Zo diapora period) ci thei ding a hia, ih mipil tampi te’n ei nuasie in mipilsupna (Braindrain) tampi hing om hi. Ahivangin tami kum zalom (21) pen “thu kizah baih pilna hun” (information technology age) a hi zieh in mundang a ki thethaang ih mipilte pilna computer online tawh gawmtuokiana (braingain) ih bawl thei ta hi. Tua a hi leh mun tuom tuom a ki thethaang Zota te in ih pilna leh ih neisa te tawh ih minam ih puo thei na ding in “Zo Kithethaangte Kizopna” (Zo Diaspora Network-Zo.D.net) khat nei a, e-mail, g.talk, fax te banah a kisap leh “video tawh thukikupna (video conferencing) te na ngawn nasia tah a ih zah ding ki sam hi.\nIh sep masah ding (priority)pen in Zo mite a ding “Education Foundation” bawl in sum nei lo laipil Zo tate pilna sang sin sah in domto lei ih minam ki tawi sang zopan beh ding hi. India gam Hyderabad Business School leh India Institute of Technology sangpi te zong tuipi gal a om India mite hanciemna tawh ki phut a hi hi. Gamdang a om Zo’te in zong ih nuasia a tul gamlei ah ih mi ih sa te khanto na ding na tampi sem lei, a tulsa ih zogam hing nosuoh kia in Zo tate guolnua guolmaa ih ban thei pan ding vuh hi. Dr. Martin Luther King, Jr in “Mang khat ka nei hi” (I have a dream) a ci ma bangin kei sun mang in zong “Singta gam pan vaibang hawm siem Sien vontawi Zo ciin le tuoi ten Sien tawh kop in pienpi laizom te omna pupa gamlei paa bang hing zem va’n, laizom Zo vontawite kil bang khangin, guol tawh tan bang kim na vai ee” Zo tate, hanlungciem, mapangton, khangto diem diem vai.\nSource: Pu Zo News Hawm-37, Jan-April, 2008Read the entire news here Pu Zo News\nZou Students' Association Delhi Branch\tView all posts by Zou Sangnaupang Pawlpi Delhi →\tThis entry was posted in Uncategorized. Bookmark the permalink.\t← Class XII results record 65 pc pass & the toppers


url: =March 14, 2020 | Khentatna Lianpi ~ MUC\nMarch 14, 2020 | Khentatna Lianpi\nAdmin 1:03:00 AM Articles, MISSION NEWS\nKhentatna lianpi na neih nadingin bang na sem ding hiam?\nPaula Cristina Ghibut in khensatna lianpi khat nei hi. Kum 14 bek pha pan a, Tan 8 a zo ding hi ta hi. Tan 10 a kah nading mun a tel kul ta hi. Paula in sangsia sem ding mungtup nei hi. A teenna khua gei khatah sangsia sin dingin va kah thei hi. Ahi zongin Adventist sangkah dingin khentat hi.\nPaula in Lai Siangtho sim-in thungen hi. Ellen G. White laibute zong sim-in a innkuanpihte kiangah zong pulaak kik zel hi. A laisimna tungtawnin kumpi sangte ah sangkah Adventist thu-um khangnote in mite adingin khuavak hi ding cihte thei khia hi. Ellen G. White in hih bangin hong hilh hi: “ Khrih nungzui mite in leitung mite bangin nungta lo-in leitung mite tawh kilamdang ding uh hi. Ahi zongin amaute in leitung mite kiang panin tuam om tuan lo ding uh hi, Counsels to Parents, Teachers and Students., 323. Kum zalom 13 hunlai-a Waldensiante in amau upna in a kim a paam uh huzaap hi.\nPaula in kumpi sang khatah sangkah a, tua mun panin thuman khuavak tangsak thei dingin lametna nei hi. Kumpi sang a kah dingte in laiphi masa phot uh hi. Topa aw nong phal leh ka lai hong ongsak in, ci-in thungen hi. A laiphi-na uh panin Paula in a 7na ngah hi. Ahi zongin a lungnuam thei lo hi. Adventist sang panin kumpi sangah a kah ding hamsa sa hi. Bang hang hiam cihleh kumpi sangah Pasian minphatna lasa lo, thungen lo, Jesuh thute kigen lo ding cih thei khol hi.\nSanghon ding kaal nih bang kisam lai-a, zan khat a mang sungah kumpi sang ah sangkah mangman hi. Sangsia-te in gilo, kiphasak uh hi. Siatna khempeuh Paula tungah mawhsiat uh hi. Sangtuah ciangin awging khat in “ tai meng meng in, hong pai kik nawn kei in,” cih aw khat za hi. A nung-et hangin kuamah mu lo hi. A zingsang ciangin Paula in a ihmutna pan khanglo hi.\nA mangmat ngaihsun sun hi. Tua a mangmat pen Pasian kiang pan hiam, cih pen theihcianna nei lo hi. Bang hang hiam cihleh Satan in mang guan thei hi. “ Topa aw, ka mangmat pen nangma kiang pan hong pai ahihleh lampi dang khat tawh hong kitheisak kik in,” ci-in thungen hi.\nPaula in a nu le pate dong hi. A nute’n nangma khentatna bang bang hi, ci uh hi. Anngawl-in thungen hi. Lai Siangtho leh Ellen G. White laibu zong sim hi. Hihte tungtawnin a lungsim ah Adventist sangah sangkah ding ngaihsutna hong nei hi.\nKumpi sangsia-te in sangnaupangte Pasian thu tawh pantah lo uh hi. Adventist sangsia-te in Pasian koih hi-in naupang, khangnote Pasian thu tawh pantah uh hi. Counsels to Parents and Teachers, 176.\nKumpi sangah kah-in sangsia ding ngimna nei a, ahi zongin Adventist sangah sangkah ding pen hoih zaw hi, cih ngaihsun hi. Ellen G. White, Child Guidance sungah “Naupangte mailam pilsin nadingin kumpi sangte in mun muanhuai hi nawn lo hi. Tawntung nuntakna thu tawh kipantahna pilsinna mun sangin muanhuai zaw om lo hi,’ 304.\nPaula in Adventist sangah sangkah hi. A sangkahna panin Jesuh ading a nuntakna kipia hi. Kum 16 a cin ciangin kituiphum hi. Tu-in kum 18 cingkhin hi. A sawt lo-in Tan 10 zo ding hi ta hi.\nGuihtheih khamtheih tawh kipelh hi. Ni khat khit ni khat Topa tawh kinai zaw semsem a, a nuntakna khempeuh Topa kisam ahihna tel semsem hi. Tuma kum 3 lai-in Sabbath sumpi in Romania a om pawlpite huhna kipia hi.\nEi conference in MUC kisapna dung zui-in kizeek ding hi.


url: =Golf Hitting Pad 60x30cm12x 24 Indoor Backyard Home Mini Golf Mat Training Hitting Pad Lumiparty Portable Golf Lawn Mat Indoor Residential Training Hitting Lumiparty Portable Golf Lawn Mat Indoor Residential Training Hitting Pad Practice With Rubber Tee Holder – portalgeek.info\ngolf hitting pad 60x30cm12x 24 indoor backyard home mini golf mat training hitting pad lumiparty portable golf lawn mat indoor residential training hitting lumiparty portable golf lawn mat indoor residential training hitting pad practice with rubber tee holder.\nbuy universal golf mat training hitting pad practice rubber tee golf mat training hitting pad practice rubber tee holder grass mat grassroots green and balls ,, net world sports forb golf hitting mat range launch padsacademy net world sports forb golf hitting mat range launch padsacademy practice mat, jbm golf hitting mat in x in golf practice mat with golf tee jbm golf hitting mat in x in golf practice mat with golf tee hole golf grass mat indoor backyard portable golf hitting mat residential mini golf pad , rubber product swing hitting pad golf practice putting mat for rubber product swing hitting pad golf practice putting mat for outdoor indoor buy golf practice putting matgolf hitting practice swing matgolf hitting , golf hitting mats golf hit pad sided deep shallow short grass swing golf hitting mats golf hit pad sided deep shallow short grass swing practice mats , xcm backyard golf mat x residential training hitting pad xcm backyard golf mat x residential training hitting pad practice rubber tee holder grass indoorin golf training aids from sports entertainment , pad golf practice mat in fairwayrough practice like the pad golf practice mat in fairwayrough practice, generic golf mat training hitting pad practice rubber tee holder generic golf mat training hitting pad practice rubber tee holder grass mat grassroots green and balls, launch pad golf practice mats sklz launch pad in hitting mat, golf chipping mat residential golf driving chipping practice mat related post.\nPosted on 09/16/2019 07:02:18 pm Full size golf-hitting-pad-60x30cm12x-24-indoor-backyard-home-mini-golf-mat-training-hitting-pad-lumiparty-portable-golf-lawn-mat-indoor-residential-training-hitting-lumiparty-portable-golf-lawn.jpg